پێشەكی كتێبی (شوێـنیكاری بێـترس) – Knwe.org\nسەرەکی » ئابووری » پێشەكی كتێبی (شوێـنیكاری بێـترس)\nزانستی رابەرایەتیكردن‌و بەڕێوەبردن وەك هەموو زانستەكانی دیكە هەمیشە لە پێشكەوتن بەخشینی بیر و ئایدیا و مۆدیلی نوێدایە، ئەگەر رابەرانی دامودەزگا و رێكخراوەكانی هەرێم لەم بوارەدا خۆیان نوێ نەكەنەوە، لەگەڵ رەوتی گۆڕانكاری نوێدا خۆیان پڕ چەك نەكەن، ئەوا هەم دوا دەكەون هەمیش بەشێكی زۆری دەرامەتی ماددی‌و مرۆیی ئەم هەرێمە بە فیڕۆ دەدەن، دروستتر بڵێم لەبەر ئەوەی بە زۆری نەك لە نوێگەرییەكانی ئەم بوارە ئاگادار نین، بەڵكو لەگەڵ بنەما سادەو سەرەكییەكانیشیدا باش مامەڵە ناكەن.\nئەوەی تێبینی دەكرێت هەڵەی زۆر لە بواری بەڕێوەبردن‌و رابەرایتیكردندا دەكرێت، بەداخەوە تائێستاش بەشی هەرەزۆری بەڕێوبەر و رابەرانی دامودەزگاو رێكخراوەكان زیاتر پشت بە مۆدێلەكانی تایلۆر و بیرۆكراتییەتی ماكس ڤیبەر دەبەستن، بۆیە بەشێكی زۆریان دەكەونە هەڵەی زەقەوە، زۆرجار ترس‌و تۆقاندن‌و سیخوڕیكردن‌و كپكردنەوەی دەنگی ناڕەزایی‌و خەفەكردنی رەخنە وەك مۆدێلی رابەرایتیكردن پیادە دەكەن، وەك هەڵەیەكی باو ئەمەش بە روحی رابەرایەتیكردن‌و بەڕێوەبردن بە خەڵكی دەفرۆشنەوە.\nمرۆڤدۆستی و مرۆڤسەنتەری لە پڕۆسەی بەڕێوەبردن و رابەرایتیكردندا\nبەشێكی تر لەو بەڕێوبەر و رابەرانە، تەنها گرنگی بە دەرامەتە ماددییەكانی رێكخراوە دەدەن، هیچ گرنگییەك بە مرۆڤ وەك گرنگترین سەرمایەی رێكخراوەو ئامانجی سەرەكی پڕۆسەی بەڕێوەبردن‌و گەشەو بەرهەمداری نادەن! سەرنج بدەن ئەگەر سپلیتێك یان ئۆتۆمبیلێك خراپ بێت خێرا هەوڵدەدەن پارەی بۆ تەرخان بكەن‌و چاكیبكەنەوە، بەڵام هێچ گرنگییەك بەوە نادەن قسەیەكی ئەوان یان رەفتارێكی ناقۆڵاو و ناجۆری ئەوان چۆن كارمەندێك یان كرێكارێكی وێران دەكات، هەرگیز ئەم مەسەلەیە بۆ ئەوان گرنگ‌و جێگای بایەخ نییە، راستییەكەی ئێمە دەپرسین: چۆن دەبێت گرنگترین‌و بە بایەخترین سامانی رێكخراو و دامودەزگا و كۆمەڵگەش ئاوا بێبایەخ‌و كەم سەیر بكرێت؟ ئەمە لەكوێی ئاوەز و ئەقڵانییبووندا جێگای دەبێتەوە؟ چۆن دەبێت دڵ‌و دەروون‌و رۆحی مرۆڤ بە ئەندازەی هەبوویەكی ماددی ئەرزش‌و بەهای لە زیهن‌و بیری رابەران‌و بەڕێوبەرانی ئێمەدا نەبێت؟.\nئێمە زۆرجار بیستوومانە یان بینیوومانە بەڕێوەبەرێك هەموو فۆكەسی لەسەر نوسراو و ئیمزاو بەڕێكردنی نوسراوەكان بووە، (ئەمانە گرنگی خۆیان هەیە، كەچی رۆحی كارەكە شتێكی دیكەیە) بەڵام هیچ ئاوڕێكیان لەوە ناداوەتەوە یان ناتوانن لەوە تێبگەن كە ئەوان خەرێكی رابەرایتیكردنی كۆمەڵگەیەكی مرۆیی پڕ هەست‌و نەستن، جگە لەوەی كارمەندن لەهەمانكاتدا باوك‌و دایكن، هاوسەرن..تد، ئەمانە تەنها ماشێنی كاركردن نین، بەڵكو مرۆڤێكی كامڵن. راستییەكەی ئەم جۆرە رابەر و بەڕێوبەرانەی بەم شێوە وشك‌و بێگان‌و ناجۆرە سەیری ژینگەی كار دەكەن ناوم ناون (بەڕێوەبەری پەڕاو)، بەداخەوە لە هەرێمی كوردستاندا لەم جۆرە بەڕێوەبەرەمان زۆرن.\nئەم كتێبەی بەردەستت وەك كتێبە مەنهەجییەكانی خوێندن باس لە ئەركەكانی بەڕێوەبردن‌و كارگێڕی ناكات، باس لەوە ناكات رابەر چۆن دەبێت لە دانانی پلان‌و ستراتیجیدا كارامە بێت، باس لە تواناو بەهرەمەندیی رابەر لەبواری رێكخستن، ئاراستەكردن‌و چاودێریكردن ناكات، چونكە یەكەم: زۆربەی ئەو كتێبانەی لەبواری كارگێڕی نووسراون باسی ئەوەیان كردووە. دووەم: زۆربەی ئەوانەی سەروكاریان لەگەڵ كاری بەڕێوەبردن‌و رابەرایتیكردندا هەیە ئەمە باش دەزانن، ئەگەر لەم سەردەمەدا كەسانێك توانای ئەوەیان نەبێت لە ئەركەكانی بەڕێوەبردن تێبگەن، ئەوا لایەنی كەمی پێداویستییەكانی رابەراتیكردنیان تێدا نییە، ناساندنیان وەك رابەر زیانی گەورە بە دامودەزگاو كۆمەڵگەش دەگەیەنێت، بۆیە هاوتەریب لەگەڵ ئەركەكانی دیكەی بەڕێوەبردن، ئەوەی گیان دەكات بە بەری پڕۆسەی رابەراتیكردندا، دروستكردنی ژینگەی ئارام‌و شوێنیكاری بێترسە، رابەرایەتیكردنە بە ئیشقی دایكانە، خاكیبوون‌و هاودڵیكردن‌و دروستكردنی ستافی دڵخۆش‌و ژینگەی دۆستانەیە.\nئەم كتێبە تیشك دەخاتە سەر مرۆڤدۆستی‌و مرۆڤسەنتەری لە پڕۆسەی بەڕێوەبردن‌و رابەرایتیكردندا، رێگامان نیشان دەدات چۆن بۆ ئاستێكی باڵاتری پەیوەندی لە شوێنیكاردا خۆمان ئامادە بكەین، تێپەڕاندنی پەیوەندی سەوداگەرانەی بێگیان‌و بونیادنانی پەیوەندی دۆستانەو دروستكردنی ستافی دڵخۆش لە ژینگەی كاردا، ئەویش لە رێگای هاودڵیكردن‌و گرنگیدان بە سایكۆلۆژیاو دڵ‌و گیانی كارمەندان، سەیركردنی كارمەند وەك مرۆڤێكی كامڵی پڕ هەست‌و سۆز نەك تەنها ماشێنی بەرهەمهێنان.\nهەرچەندە وا دەردەكەویت ئەم رێگایە ئاسان بێت بەڵام، تەنها بۆ ئەوانە ئاسانە كە بە روحێكی گەورەوە رابەرایەتی دەكەن، ئەوانەی كە بە ئیشقی دایكانەوە لە پڕۆسەكە دەڕوانن، ئەوانەی قورسی‌و ناڕەحەتیی پلاندانان، رێكخستن، ئاراستەكردن‌و چاودێریكردن‌و تەواوی ئەركەكانی دیكەی رابەرایەتیكردن بە ئەكسیری خاكییبوون‌و گوێگرتن‌و خۆشەویستی‌و گەرموگوڕیی دایكانەوە ئاسان دەكەن.\nئەم كتێبە لە پێنج بەش پێكدێت، بەم شێوەیەی خوارەوە:\nبەشی یەكەم: مێژووی سەرهەڵدانی زانستی بەڕێوەبردن‌و سەرەتایەك بۆ دەركەوتنی سەلامەتیی دەروونی، لەم بەشەدا سەرهەڵدانی زانسی بەڕێوەبردن لە مۆدێلی بەڕێوەبردنی زانستیی تایلۆرەوە بۆ بیرۆكراتیەتی ماكس ڤیبەر تا قوتابخانەی پەیوەندییە مرۆییەكان‌و سەرهەڵدانی سەلامەتی دەروونی باسكراوە.\nبەشی دووەم: تەرخانكراوە بۆ شیكردنەوەی چەمكی سەلامەتیی دەروونی، پەیوەوەندیی سەلامەتی دەروونی بە ئاستی ئەداو رادەی بەرهەمداری، چی سەلامەتی دەروونییە چی سەلامەتی دەروونی نییە؟، هەروەها كولتووری بێدەنگی لە شوینیكار و مەترسییەكانی بێدەنگی لەڕێگای گێڕانەوەی چەندین چیرۆكی شكست، كە نەدەبوو روو بدەن‌و روویان داوە، باسكراوە.\nبەشی سێیەم: باسی شوێنیكاری بێترسمان كردووە، چیرۆكی چەندین رابەر و و بەڕێوەبەر دەخوێنینەوە كە گرنگیدانیان بە سەلامەتیی دەروونی‌و گوێگرتن‌و شەفافییەت‌و راشكاویی بووە بە هۆكاری بونیادنانی ژینگەیەكی كاری ئارام‌و سەلامەت لەڕووی دەروونییەوە، هەمیش رادەی سەركەوتن‌و بەرهەمداریان زیادیكردوە.\nبەشی چوارەمدا: باسی كەرەستەكانی رابەر بۆ فەراهەمكردنی شوێنیكاری بێترس دەكەین. ئامادەكردنی ستەیج‌و داڕشتنی چوارچێوەی كار و بەشداریكردنی هەمووان‌و وەڵامدانەوەی بەرهەمدارانە وەك سێ كەرەستەی سەرەكی دروستكردنی ژینگەی سەلامەت‌و بێترس باس دەكەین.\nبەشی پێنجەمیش وەك تەواوكاری بەشی چوارەم وایە، لێرەدا باسی گرنگی رابەرایتیكردن بە ئەشقی دایكانە، رابەرایەتیكردن بە دڵ‌و گیان‌و ئاستێكی بەرزی مەعنەویبوونەوە دەكەین، نەك تەنها وەك كەرەستەیەكی رابەرایەتیكردن‌و بەرهەمداریی زیاتر، بەڵكو وەك ئەوەی مرۆڤ لە خودی خۆیدا شایانی ئاوا مامەڵەیەكە، بەڵكو لەبەر ئەوەی مرۆڤ دەبێت لە ئاوا بازنەیەكی پڕ لە فەزیلەتدا كار بكات.\nلەكۆتاییدا پێویستە ئەوە بڵیم بەشێكی زۆری ئەم بیرۆكانەی لەم كتێبەدا باسكراون وەك (خاكیبوون‌و خۆشەویستی‌و گوێگرتن‌و بواردان بە رەخنەگرتن، گرنگیی دۆستایەتی‌و شوێنی دڵ لە پڕۆسەی رابەرایتیكردندا) كاتێك راگری پەیمانگای تەكنیكی دەربەندیخان بووم زۆر جار بە سیمینار و كۆڕ و ۆوركشۆپدا باسمكردون، بەڵام كاتێك كتێبی رێكخراوەی بێترس Fearless Organizationی پرۆفیسۆر ئامی ئیدمۆندسۆنم خوێندەوە بیرۆكەی نووسینی ئەم كتێبەم لەلا گەڵاڵە بوو، بەشێكی زۆری چیرۆكەكانیشم لە كتێبیەكەی ئامییەوە وەرگرتووە.\nجیاوازی نەكردوە لەنێوان بەڕێوەبەر و رابەر\nپێویستە ئەوەش بڵیم من پسپۆڕیم لە بواری ئابووریدا هەیە نەك كارگێڕی‌و بەڕێوەبردن، بەڵام بە چەند هۆكار هەقم بە خۆمدا كە دەست بۆ نووسینی ئەم كتێبە ببەم، یەكەم ئابووری‌و كارگێڕی لەڕووی پسپۆڕییەوە لە یەكترەوە نزیكن، دووەم، من نزیكەی شەش ساڵ لەبواری بەڕێوەبردن‌و رابەرایەتیكردنی دامودەزگای حكومیدا كارم كردووە، بە حوكمی كارەكەم، بەشێكی زۆری كاتی خۆم لەو ماوەیەدا بە خوێندنەوەی بواری رابەرایەتیكردن‌و بەڕێوەبردندا خەرجكردووە، هەروەها وانەكانی بەڕێوەبردنی دەرامەتی مرۆیی (Human Resource Management و بنەماكانی بەڕێوەبردنPrinciple of Management)م بە خوێندكارانی پەیمانگا وتۆتەوە، سێیەم لەساڵی 2012وە خاوەنی بڕوانامەی رابەرایەتیكردن‌و بەڕێوەبردنم لەلایەن Chartered Management Institute CMI كە پەیمانگایەكی بەریتانییە بۆ مەسەلەكانی رابەرایتیكردن‌و راهێنان‌و گەشەپێدانی كارگێڕی، بۆ ماوەی ساڵێك لە 2011 تا 2012 لەلایەن ئەم پەیمانگایەوە راهێنان‌و وانەو كۆرسمان لەبوارەكانی هونەری رابەرایتیكردندا وەرگرتووە، ئەوەی شایانی باسە ئەم پەیمانگایە لە ساڵی 1947وە دامەزراوە.\nخاڵێكی دیكە پێویستە ئاگادری بین ئەوەیە ئەم نووسینە جیاوازیی نەكردوە لەنێوان بەڕێوەبەرو رابەر، هەرچەندە ئاگاداری ئەوەم لەڕووی تیۆرییەوە جیاوازی هەیە، بەڵام ئەم نووسینە بە شێوازێك نووسراوە بەڕێوەبەرێكی ئاسایی، بەڕێوەبەری فەرمانگەیەك، سەرۆكی زانكۆیەك، وەزیرێك، سەرۆكی حكومەت، رابەری پارتێكی سیاسی، مامۆستایەك لە پۆلدا، بەڕێوەبەری كۆمپانیایەك، یان تەنانەت دایك‌و باوك لەگەڵ منداڵەكانیان دەتوانن سودی لێوەربگرن‌و ئەو چەمكانەی لێرەدا باسكراون بۆ دۆخی خۆیان بەكاریبهێنن.\nقه‌باره‌ی پڕۆژه‌یاسای بودجه کەم دەکرێتەوە\nفاو: سێ ملیۆن هاووڵاتی لە عیراقدا قەیرانی خۆراکیان هەیە


◄ Résultat: Found 179, page 1 of 18 Items per page: 🗐 1 🗐 5 🗐 10 🗐 25 🗐 50 🗐 100\n📅 Ajouté le Aug 17 2016 12:32PM\n👁 Cet article a été lu fois 10,083\n... [ Plus... 👁] ✖ ✖ 📼 0 0 ✔ 86% ✍ M.B. 17-8-2016 12:32:50\n📅 Ajouté le Aug 17 2016 2:11PM\n👁 Cet article a été lu fois 9,919\n... [ Plus... 👁] ✖ ✖ 📼 0 1 ✔ 86% ✍ M.B. 17-8-2016 14:11:16\n📅 Ajouté le Aug 17 2016 2:14PM\n... [ Plus... 👁] ✖ ✖ 📼 0 0 ✔ 76% ✍ M.B. 17-8-2016 14:14:25\n📅 Ajouté le Apr 1 2018 10:35PM\n👁 Cet article a été lu fois 7,701\nئیبراهیم لە گۆرانییەکەدا دەڵێت: ئەگەر لە ئورفە بێ [ Plus... 👁] ✖ ✖ 📼 0 2 ✔ 94% ✍ N.I. 1-4-2018 22:35:09\n📅 Ajouté le Nov 1 2016 12:11PM\n👁 Cet article a été lu fois 18,273\n... [ Plus... 👁] ✖ ✖ 📼 0 1 ✔ 80% ✍ H.B. 1-11-2016 12:11:12\n📅 Ajouté le Dec 1 2019 1:02AM\n👁 Cet article a été lu fois 1,831\nئەشواق حەجی روبەڕوو لەبەردەم ئەو داعشەی دەستدرێژیی [ Plus... 👁] ✖ ✖ 📼 0 1 ✔ 96% ✍ J.O.E. 1-12-2019 1:02:48\n📅 Ajouté le Aug 25 2020 10:55PM\n👁 Cet article a été lu fois 149\n... [ Plus... 👁] ✖ ✖ 📼 0 0 ✔ 86% ✍ H.B. 25-8-2020 22:55:43\n📼 ئەگەر کوردستان دەوڵەت بێت! دۆکومێنتەرییەکی جوگرافی Video\n📅 Ajouté le Aug 16 2018 9:18PM\n👁 Cet article a été lu fois 5,029\n... [ Plus... 👁] ✖ ✖ 📼 0 0 ✔ 70% ✍ H.B. 16-8-2018 21:18:34\n📼 ئەم عەفرین بەرنادەن Video\n📅 Ajouté le Jan 25 2018 11:57AM\n👁 Cet article a été lu fois 7,132\nباڤێ من شەهیدە! ئەم عەفرین بەرنادەن... [ Plus... 👁] ✖ ✖ 📼 0 0 ✔ 94% ✍ H.B. 25-1-2018 11:57:32\n📼 ئەکتەرە بەناوبانگەکانی سینەمای سووری - عەرەبی کە بەڕەچەڵەک کوردن Video\n📅 Ajouté le Jan 27 2020 11:41AM\nوێنە و دیداری چەند ئەکتەرێکی داهێنەری سینەما و درا [ Plus... 👁] ✖ ✖ 📼 0 0 ✔ 86% ✍ M.B. 27-1-2020 11:41:01\n📊 Statistiques Articles 377,634\n🗄 Sources 15,503


وێنە؛ نوسینگەیەکی هاوسەرگیری ئاشكراکرا\nبزانە چییان کردووە\n2021.04.06 - 19:49\nدەزگای لوتکە بۆ کاروباری پەنابەران ڕایگەیاند، پۆلیسی ئیتاڵیا نوسینگەیەکی هاوسەرگیرییان ئاشکراکردووە کە تیایدا ئافرەتی تێدا بووە و لەبەرامبەر پێنج هەزار یۆرۆ هاوسەرگیرییان لەگەڵ ئەو کۆچبەرانەدا کردووە کە ئارەزووی مانەوە دەکەن لەو وڵاتە بەشێوەی یاسایی.\nلە ڕاگەیەنراوێکدا دەزگای لوتکە بۆ کاروباری پەنابەران لە هەرێمی کوردستان (سێشەممە 6ی نیسانی 2021) ڕایگەیاند، "بەپێی دوایین زانیارییەکانی دەزگای لوتکە، بەرپرسانی ئیتاڵیا لە سیسیلی ڕێکخراوێکی تاوانباریان دەستگیرکرد کە وەک 'نوسینگەی هاوسەرگیری' کاریان دەکرد،"\nئاماژەی بەوەشکردووە، "ڕێکخراوەکە ئافرەتی سەڵتی تێدا بووە کە پێویستیان بە پارە بووە و ئامادەبوون لەگەڵ ئەو کۆچبەرانەدا هاوسەرگیری بکەن کە ئارەزوویان کردووە بە شێوەیەکی یاسایی لە ئیتاڵیا بمێننەوە."\nئەوەشی خستووەتەڕوو، "لە ئێستادا فەرمانی دەستگیرکردن بۆ سێ کەس دەرچووە کە لە ژێر لێکۆڵینەوەدا بوون و لە نێویاندا پۆلیسێکی شارەوانی کۆمیسۆی تێدابووە لەگەڵ دوو ئافرەت کە تەمەنیان 52 ساڵ و 40 ساڵە و دەستیان هەبووە لە ڕێکخستنی تاوانەکە."\nڕوونیشیکردووەتەوە، "ڕێکخراوەکە ئافرەتەکانی قایل کردووە بە پێدانی پێنج هەزار یۆرۆ لە بەرامبەر هاوسەرگیریکردنیان لەگەڵ کۆچبەرەکان، جگە لەوەش، بە شێوەیەک هاوسەرگیرییەکەیان ڕێکخستووە کە خانوو و شوێنی نیشتەجێبوون و هۆڵ و جلوبەرگیشیان دابینکردووە."\nوێنە؛ باندێکی چوار کەسیی سپیکردنەوەی دۆلار دەستگیرکران\n2021.04.15 - 17:03


باڵیۆزی ئەمەریکا بۆ ژاپۆن لەم مانگەدا دەست لەکاردەکێشێتەوە\nباڵیۆزخانەی ئەمەریکا لە ژاپۆن وتی لەم مانگەدا باڵیۆزی ئەمەریکا بۆ ژاپۆن ویلیام هەیگەرتی دەست لەکاردەکێشێتەوە دوای ئەوەی دوو ساڵ لەو پۆستەدا خزمەتی کردووە.\nلە کۆتایی ساڵی 2017 دا هەیگەرتی وەکو نوێنەری ئەمەریکا بۆ ژاپۆن دەست نیشانکرا و شوێنی کارۆلین کەنەدی گرتەوە، هەیگەرتی پەیڕەوی سیاسەتە توندەکانی سەرۆکی ئەمەریکا دانۆڵد ترامپی کردووە لە بابەتەکانی بازرگانیدا.\nباڵیۆزخانەکە لە بەیاننامەیەکدا وتی " باڵیۆز هەیگەرتی نوێنەرایەتی سەرۆک و گەلی ئەمەریکای کردووە لە ماوەی کارەکەیدا بۆ توندکردنەوەی هاوپەیمانییەکەی نێوان ئەمەریکا و ژاپۆن کە وەکو بەردی بناغەی ئاشتی و خۆشبەختییە لە ئۆقیانوسی پاسیفیکدا."\nسەرۆک ترامپ لە تویتەر نووسیویەتی هەیگەرتی خۆی کاندید دەکات بۆ هەڵبژاردنەکانی ئەنجومەنی سیناتی داهاتوو دوای ئەوەی سیناتۆری کۆمارییەکان لامار ئەلیکساندەر بڕیاری دا دووبارە خۆی کاندید نەکاتەوە لە هەڵبژاردنەکانی ساڵی 2020 دا. سەرۆک ترامپ وتی پشتیوانی لە سەرکەوتنی هەیگەرتی دەکات.


Sunday, 06.23.2019, 10:01\nلەدوای شکستی ئاکەپە لە هەڵبژاردنی یەکەمی شارەوانیەکاندا لە شارە گەورەکانی تورکیادا، ئاکەپە توشی شڵەژاوی و پەشۆکاویەکی زۆر بوە و یەکەم هەنگاویان پوچەڵکردنەوەی هەڵبژاردنەکە بو کە بۆیان چوە سەر.\nلەو ڕۆژەوە ئەردۆگان و حیزبەکەی بێوچان لە هەوڵی ئەوەدان کە هەڵبژاردنەکەی دوهەم جار ببەنەوە چونکە ئەوان باش ئەزانن کە ئەنجامی ئەو هەڵبژاردنانە، پێوەرن بۆ هەڵبژاردنی سەرتاسەری تورکیا.\nئەردۆگان و حیزبەکەی هەمو توانا و وزەکان یان خستۆتە گەر بۆ بردنەوەی ئیستەنبوڵ چونکە ئەو شارە زۆر بایەخدارە لە ڕوی ئابوری و سیاسیەوە و ١٦ ساڵە بەدەست ئاکەپەوەیە. ئەردۆگان هەمیشە وتویەتی:"ئەوەی ئیستەنبوڵ بباتەوە، هەڵبژاردنی گشتیش دەباتەوە".\nهەوڵەکان لە هەمو بوارێکدا بون و لە ناوەوە و لە دەرەوەی تورکیادا ئەو هەوڵانە چڕکراونەتەوە. سەردانەکەی سەرۆکی هەرێمیش، نێچیرڤان بەرزانی، خزمەتێکی زۆر بە ئاکەپە دەگەیەنێت بۆ ئەم هەڵبژاردنەی دوهەم کە لە ٢٣/٦/ ٢٠١٩ دەکرێتەوە.\nنمونەی ئەو هەوڵانە ڕێگەدانی پارێزەرەکانی بە سەردانی سەرۆکی پێشوی پەکەکە، عەبدوڵا ئوچ ئالان، هێرشکردنە سەر باشوری کوردستان بە بیانوی لە ناوبردنی پەکەکە، وتارە ئاگرینەکانی ئەردۆگان خۆیەتی و یاریکردنیەتی بە سۆزی تورکە ناسیۆنالیستە ڕاستڕەوەکان.\nسەردانی حوکمەتی هەرێمی کوردستان، نێچیرڤان بەرزانی، بۆ تورکیا و پێشوازیکردنی لەلایەن سەرۆکی ئاکەپەوە، ڕەجەب تەیب ئەردۆگان، هەر بەشێکن لەو هەوڵانەی ئەردۆگان و ئەم سەردانە سەرکەوتنێکی سیاسی بەرچاو بۆ ئەردۆگان، حیزبەکەی و بۆ تورکیا تۆماردەکات لەبەر ئەم هۆیانەی خوارەوە:\n١- ئەردۆگان لە هەڵبژردنەوەی ٢٣/٦/ ٢٠١٩ دا پێویستی بە دەنگی کوردەکان هەیە و ئەم سەردانەی نێچیرڤان بەرزانی بەکاردەهێنێت بۆ ڕاکێشانی سۆزی کوردەکان بۆئەوەی دەنگ بدەن بە حیزبەکەی ئەردۆگان.\n٢- بە کۆمەڵگای نێودەوڵەتی ئەڵێت من پەیوەندیم لەگەڵ ئەو کوردانە باشە کە "بە تیرۆریست" حسابیان ناکەم. دیارە لەمەدا مەبەستی ئەوەیە بڵێت کە پەکەکە تیرۆریستە. سەیر لەوەدایە کە دەزگای موخابەراتی حوکمەتەکەی ئەردۆگان، میت، وە بەرپرسە باڵاکانی حوکمەتەکەی ئەردۆگان چەندین جار لەگەڵ سەرانی پەکەکەدا کۆبونەتەوە و مفاوەزاتیان لەگەڵ کردون . بەڵام هەمو جارێکیش درۆیان کردوە و ڕێزیان لە گفت و بەڵێنەکانیان نەگرتوە و بە مەبەستی ئاشتی مفاوەزاتیان نەکردوە.\n٣- نێچیرڤان بەرزانی جێگری سەرۆکی پارتی دیموکراتی کوردستان کە حیزبی سەرکەوتوە لە هەڵبژاردنەکانی هەرێمدا و سەرۆکی نوێی حوکمەتی هەرێمە، لێرەوە ئەردۆگان وەبیری سەرۆکی پارتی ئەهێنێتەوە کە نێچیرڤان بەرزانی لەلایەن ئەوەوە پشتگیری تەواوی لێدەکرێت و هەر ئەویشی لا پەسەندتر بو لە سەرۆکی پێشوی حوکمەتی هەرێم. لێرەوە ئەیەوێت ئەو مونافەسەیەی نێوان نێچیرڤان و مەسرور بەرزانی زیاتر بکات و جیوازیەکانی نێوانیان گەورەتر بکات، ئەو لێرەشدا سیاسەتی "پەرت کە و زاڵ بە" بۆ بنەماڵەی بەرزانیش بەکاردەهێنێت.\n٤- مانایەکی تری ئەم سەردانە ئەوەیە کە سەرۆکی حوکمەتی هەرێمی کوردستان لە جیاتی وەرگرتنی هەڵوێست بەرامبەر هێرشە داگیرکاریەی ئێستای سوپای تورکیا بۆ باشوری کوردستان و بەرگریکردن لە کوردستان، سەردانی داگیرکەرئەکات. ئەردۆگان وەکو سەرکردەیەکی بەهێز خۆی دەرئەخات کە لەلایەکەوە سەرۆکی هەریمی کوردستان بە کەسێکی لاواز، بێدەسەڵات و بێ هەڵوێست وێنادەکات بۆ خەڵکی تورکیا و بۆ خەڵکی کوردستان لەلایەکی تریشەوە بێ هیواییەکی زۆر لە دڵی هەمو کورد دروست ئەکات و ئەو هەستی خۆبەکەمزانینەی کە دوژمنانی کورد لە ناو تاکی کورد دروستیان کردوە، بەهێزترئەکات تیایاندا لە ڕێی بێـهـەڵوێستی و بێدەنگی سەرۆکی حوکمەتی هەرێمەوە کە خەڵکی کوردستان هیوایان پێی بوە. لێرەوە ئەو پەیامە خەڵکی هەمو کوردستان بە گشتی و خەڵکی باشوری کوردستان بەتایبەتی ئەنێرێت کە نێچیرڤان بە هەمان شیوەی بەڕێوەبردنەکەی کە سەرۆکوەزیران بوە، سەرۆکایەتی هەرێمیش بەڕیوە دەبات. ئەو شێوەیەش ڕازیکردنی تورکیایە و بەردەوامبونە لە بەخشینی سامانی نیشتمانی کوردستان بۆ تورکیا.\n٧- لە لایەکی تریشەوە، سەردانەکەی نێچیرڤان بارزانی لەم کاتەدا وەک شەڕی دەرونی بەکاردەهێنێت دژ بە گەڕیلاکانی پەکەکە کە هەوڵێکە بۆ ڕوخاندنی ورەی گەڕیلاکان.\n٨- هەڵبەتە ئەم سەردانە خاڵی نیە لە بەسەرکردنەوەی سەفـقـەکانی نێوانیان و پلان دانان بە گوێرەی ئەم بارودۆخە نوێیە.\n٩- لەم سەردانەشدا، ئەردۆگان و حوکمەتەکەی هەمو ئەو شتانە لە نێچیرڤان بارزانی داوائەکەن کە ئەوان چاوەڕوانن بۆیان بکرێت وە لە بەڵێ کەمتریشی لێ قبوڵناکەن.\nشایانی وتنە کە ئەردۆگان، سەرۆکی پێشوی هەرێمی کوردستانیشی بەکارهێناوە بۆ ڕاکێشانی سۆزی کوردەکان و بۆ بەدەستهێنانی دەنگی کوردەکان لە هەڵبژاردنەکانی پێشوی تورکیادا.\nبەڵام ئەردۆگان خۆیشی دڵنیا نیە کە ئەمجارە بتوانێت ئەستەنبول بباتەوە چونکە لە ڕۆژانی پێش هەڵبژاردنی یەکەم هەڵبژاردنی شارەوانیەکانی ٣١/٣/ ٢٠١٩ دا، ئەردۆگان لە ماوەی ٥٠ ڕۆژدا لە سەرتاسەر تورکیادا بەشداری ١٠٢ کۆبونەوەی جەماوەری کرد. بەلام لە دوای ئەو هەڵبژاردنەوە تا ئەم چەند ڕۆژەی پێشو ئەردۆگان بێدەنگەی لێکردبو وە بە پێی هەواڵی ڕۆژنامەکانی ناو تورکیا، ئەدۆگان پلانی سەردانی تەنها چوار ناوچەی ئیستەنبوڵی هەیە لە ڕۆژی یەکشەمەی داهاتودا ڕۆژی هەڵبژاردنی دوهەمە، چونکە ترسی دۆڕادنی هەیە و نایەوێت ئەو ڕوی ئەو دۆڕاندنەبێت بۆ ئەوەی بە لاواز و شکستخواردو دەرنەکەوێت و بۆ هەڵبژاردنە سەرتاسەریە گشتیەکەی داهاتوی تورکیا، ناو و وێنەی ئەو نەلکێنرێت دۆڕاندنی هەڵبژاردنەکە وبەشکستەکەی ئەمجارەی ئیستەنبوڵەوە، کە بەپێی شیکردنەوە و قسەی چاودێرە\nبۆستن- ٢٠/٦/ ٢٠١٩


له‌تیف فاتیح فه‌ره‌ج 10/07/2019 201 جار خوێنراوەتەوە\nبزوتنه‌وه‌ی گۆڕان بێ كۆمه‌ڵی ئیسلامی ده‌چێته حكومه‌ته‌وه، ئه‌مه تا ئه‌وشوێنه ئاساییه، ئه‌گه‌ر دوای شه‌ش مانگ جێده‌ستی ئه‌و بزوتنه‌وه‌یه به گۆڕانكاری و خۆیان واته‌نی چاكسایه‌كانه‌وه دیار بێت ، به‌ڵام ئه‌گه‌ر بزوتنه‌وه‌ی گۆڕان نه‌توانێت هیچێكی ئه‌و تۆ بكات، جێی خۆیه‌تی ئێمه‌و مانان هه‌ڵوێسته‌كانی كۆمه‌ڵی ئیسلامی بیر بخه‌ینه‌وه ، له پارله‌مان و حكومه‌ت و نێو كایه‌ی سیاسیشدا ، بیر خستنه‌وه به‌ومانایه‌ی هێزو لایه‌نه هاوهه‌ڵوێسته‌كان له رابردوودا پێكه‌وه توانیتیان له شوێنێكدا به‌سته‌مو نادادی بڵێن بوه‌سته.\nبزوتنه‌وه‌ی گۆڕان ئێستا به ئومێدی چاكسازیه‌وه ده‌چێته حكومه‌ته‌وه، له كاتێكا هه‌م دروشمه‌كه‌ی كه گۆڕینی دیوه دزێوه‌كانی حوكمڕانی كوردیه گۆڕیوه بۆ چاكسازی، هه‌م مێژویه‌كی تاڵی له ته‌ك ئه‌و حزبه‌دا هه‌یه كه ئێستا ئه‌م هاوپه‌یمانێتی له دروستكردنی حكومه‌تا ، ئه‌وه‌شمان بیر نه‌چێت ئه‌م بزوتنه‌وه‌یه ئه‌گه‌ر ده‌ریشی نه‌خات، به‌ڵام زۆر به نیگه‌رانیه‌وه مامه‌ڵه له گه‌ڵ دۆخه‌كه‌دا ده‌كات و دڵنیا نیه له‌وه‌ی ئاینده چۆن ده‌بێت ،له گه‌ڵ ئه‌وه‌شدا به حوكمی چوونه‌وه ناو حكومه‌ته‌وه ناچار ده‌بێت شێوازی مامه‌ڵه كردنی له گه‌ڵ كۆمه‌ڵ بگۆڕێت ، له‌به‌ر هه‌ندێ ئیدی كۆمه‌ڵ ئۆپۆزسیۆنه‌و گۆڕانیش له حكومه‌تا.\nهه‌ڵبه‌ت هه‌ڵگرتنی دروشمی چاكسازی جگه له‌وه‌ی تا راده‌یه‌كپاشه كشه‌یه له دروشمی گۆڕانكاری ، بۆ خۆیشی ڕه‌وڕه‌وه‌ی باشكردن خاو ده‌كاته‌وه، گه‌رچی هه‌ندێك سێكته‌ری نێو هه‌رێمی كوردستان به چاكسازی چاره‌سه‌ر ناكرێت و پێویستی به گۆڕینی بنه‌ڕه‌تیه، بۆ نمونه ده‌ستوه‌ردانی حزب له بازاڕ، رێكنه‌خستنه‌وه‌ی هێزی پێشمه‌رگه‌و دروستنه‌كردنی سوپای نیشتمانی، نادادی له موچه‌و ئیمتیازاتا، پرسی نه‌وت و غازی هه‌رێم ، كه هه‌میشه وه‌ك مه‌ترسی ده‌مێنێته‌وه، ئایه گۆڕان له نێو ئه‌م بارو دۆخه‌دا چی ده‌كات، هه‌روه‌سا چۆن له گه‌ڵ كۆمه‌ڵی ئیسلامی و یه‌كگرتوو ئه‌وانی تردا رێ و شوێنی چاره‌سه‌ری ئه‌و گرفتانه داده‌نێت، راستیه‌كه‌ی ئه‌وه‌یه ئاخۆ گۆڕان له دۆخی ئاوادا خۆی له كوێدا ده‌بینێته‌وه، من بڕوام وایه هێشتا ئه‌م بزوتنه‌وه‌یه ناتوانێ وه‌ڵامی دروستی ئه‌و دۆخه نوێیه بداته‌وه.\nهه‌ڵبه‌ت دۆخی له‌و جۆره له ناوخودی بزوتنه‌وه‌ی گۆڕانیشدا ناجۆری و جیاوازی زۆر دروست ده‌كات، ره‌نگه له داهاتودا پێویست بكات زیاتر له‌سه‌ر ئه‌م خاڵانه قسه بكرێت.


دكتۆر حسێن عەلی محەمەد توێژەر لە دەستەی كوردستانی بۆ دراساتی ستراتیجی و توێژینەوەی زانستی، هەڵەیەكی زانستی لە كتێبی\n(Lippincott illustrated reviews pharmacology 6th edition-2015)\nراستكردەوە، پاش پەسەندكردنی هەڵەکە لەلایەن نووسەرانی ئەو بەشەی کتێبەکەوە، وەكو پۆستەرێك پێشكەش بە بیستەمین كۆنفرانسی نێودەوڵەتی\n(Medicinal chemistry and rational drug design conference in canada Vancouver)\nكرا كە لە رۆژانی 25 و 26-7-2018، لە كەنەدا بەڕێوەچوو. هەر لەو كۆنفرانسەدا سیمینارێكی لەوبارەیەوە پێشكەشكرد. دوای تەواوبوونی كارەكانی كۆنفرانسەكەو پەسەندكردنی سیمینارەكەش، بڕوانامەی بەشداربوون بەخشرایە دكتۆر حسێن عەلی محەمەد.\nوردەكاریی دۆزینەوەی هەڵە زانستییەكە\nدكتۆر حسێن عەلی محەمەد توێژەر لە دەستەی كوردستانی بۆ دراساتی ستراتیجی و توێژینەوەی زانستی، لە دیدارێكدا لەگەڵ سایتی دەستەی كوردستانی (www.kissr.edu.krd)، وردەكاریی دۆزینەوەی هەڵە زانستییەكەی روونكردەوەو لەوبارەیەوە رایگەیاند: دەرمانی تامۆكسفین (Tamoxifen)، کە بۆ چارەسەری نەخۆشی شێرپەنجەی مەمك بەكاردێت، لەو بەشەی کتێبەکەدا کە باسی میكانیزمی كاركردنی دەرمانەکە دەکات، هەڵەیەكی زانستی تێدایە، دوای بەدواداچوونی زانستییانەو بیروڕاگۆڕینەوەش لەگەڵ چەند پسپۆڕێكدا لە دەرەوەی وڵات، گەیشتمە ئەو بڕوایەی كە هەڵە لەو بڕگەیەدا هەیە، بۆیە لە مانگی 1-2018، وەك ئەركێكی زانستی، ئەو دوو دكتۆرەی كە ئەو بەشەی كتێبەكەیان نووسیوە، لەو هەڵەیە ئاگادار كردەوە، ئەوانیش لەڕێگەی ئیمەیلەوە سوپاسیان كردم و دانیان بە هەڵەكەدا نا. دواتر پەیوەندییم بەو كۆمپانیایەوە كرد كە ئەركی چاپكردنی كتێبەكەی لە ئەستۆ گرتبوو. ئەوانیش بە هەمانشێوە دوای سوپاسكردن، ئاماژەیان بەوەدا "یان كتێبەكە دووبارە چاپ دەكەنەوە، یان لە چاپی حەوتەم كە لە 29-9-2018، دەردەچێت، ئەو هەڵەیە راست دەكەنەوە".\nدكتۆر حسێن عەلی وتیشی: وەك چالاكییەكی زانستی، ساڵانە كۆنفرانسێكی تایبەت بە ناونیشانی\n(Medicinal chemistry and rational drug design conference)\nرێكدەخرێت. كە تایبەتە بە پێشکەشکردنی نوێترین توێژینەوەی تایبەت بە پێكهاتە كیمیاییەكانی دەرمان لەگەڵ شێوازی دروستكردنی دەرمان و کاریگەرییەکانی. ئەو كۆنفرانسە هەر ساڵێك لە وڵاتێك رێكدەخرێت و ئەمساڵ 2018 لە كەنەدا لە شاری ڤانكوڤەر لە ڕۆژانی 25 و 26-7-2018، رێكخرا. هەرچەندە وەك توێژەرێك بەهۆی قەیرانی داراییەوە دەرفەتی ئەوەم بۆ نەڕەخسا لە نزیكەوە بەشداریی لە كۆنفرانسەكەدا بكەم، بەڵام لەسەر پێشنیازی رێكخەرانی كۆنفرانسەكە، بابەتەكەم بەشێوەی تۆماركراو ئامادەكرد و بۆم ناردن، دواتر بەوشێوەیە كارەكەم پەسەندكراو سیمینارەكەم لە كۆنفرانسەكەدا بەناونیشانی (راستكردنەوەی هەڵەیەكی زانستی لە كتێبی\nLippincott illustrated reviews pharmacology 6th edition-2015)\nدكتۆر حسێن باسی لە وردەكاریی ناوەڕۆكی سیمینارەكە كردو وتی: لە ناوەڕۆكی سیمینارەكەدا پوختەیەك لەسەر دەرمانەكە خراوەتەڕوو لەڕووی پێكهاتە كیمیاییەكەیەوە، چۆنێتی كاركردنی دەرمانەكە، بەكارهێنانی لەڕووی كلینیكییەوە، دەستنیشانكردنی هەڵەكە لەناو كتێبەكەدا، پێشنیازی راستكردنەوەی ئەو بڕگەیەی كە هەڵەكەی تێدایە، راسپاردەی زانستیش بۆ ئەو مەبەستە خراوەتەڕوو.، وتیشی: لەبەرامبەر راستكردنەوەی هەڵەكەو پێشكەشكردنی سیمینار لە كۆنفرانسەكەدا، رێكخەرانی كۆنفرانسەكە سوپاسنامەیەكی تایبەتیان ئاڕاستەكردم و بڕوانامەیەكیان پێبەخشیم.\nدكتۆر حسێن عەلی محەمەد ساڵی 1977 لە دایكبووە.\n*هەڵگری بڕوانامەی ماستەر لەبواری دەرمانزانی شێرپەنجە لە زانكۆی برادفۆرد لە بەریتانیا ساڵی 2012\n*توێژەر لەدەستەی كوردستانی بۆ دراساتی ستراتیجی و توێژینەوەی زانستی.\nKISSR - Newsroom: Sep 10 2018 08:31 AM / Hallkawt Zangana


حەیدەر شەشۆ: دۆخی شنگال رۆژ بۆ رۆژ خراپتر دەبێت\nفەرماندەی هێزی پاراستنی ئێزیدخان دیاركرد، دۆخی شنگال رۆژ لە دوای رۆژ بەرەو خراپی دەڕوات و هیچ گۆڕانكاریەكی نوێ نیە، حەشدی شەعبی و سوپای عێراق لە شنگال و شوێنەكانی دیكە بوونیان هەیە، خەڵك داوا دەكات هێزە نایاساییەكان لەناوچەكە بچنە دەرەوە بۆ ئەوەی ڕێگاكان بكرێنەوە و ئەو خەڵكەی ئاوارە بووە بگەڕێنەوە سەر ماڵ و حاڵی خۆیان، بۆ ئەوەی دۆخی ناوچەكە ئاسایی ببێتەوە.\nحەیدەر شەشۆ، فەرماندەی هێزی پاراستنی ئێزیدخان بە "هەولێر"ـی گوت: دۆخی شنگال رۆژ لەدوای رۆژ بەرەو خراپی دەڕوات و هیچ گۆڕانكاریەكی نوێ نیە، كە ڕەوشی خەڵكی ناوچەكە خۆش بێت، بۆیە ڕەوشی ناوچەكە زۆر زۆر خراپە، حەشدی شەعبی و سوپای عێراق لە شنگال و شوێنەكانی دیكە هەن، ئەوەش وای كردووە كە دەستی یارمەتی بۆ ئەو ناوچانە درێژ نەكرێت و ئاوەدان نەكرێنەوە.\nڕوونیشیكردەوە، خەڵكی ناوچەكە بەردەوام لە مەترسیدان، تا ئێستا ناوچەكە بەتەواوەتی پاك نەكراوەتەوە، تا ئێستا لە چەندین ناوچە بۆمبی چێنراو هەن، رۆژانە خەڵكی ناوچەكە دەبنە قوربانی، لەگەڵ ئەوەی خەڵك داوا دەكات هێزە نایاساییەكان لەناوچەكە بچنە دەرەوە بۆ ئەوەی ڕێگاكان بكرێنەوە و ئەو خەڵكەی كە ئاوارە بووە بگەڕێنەوە سەر ماڵ و حاڵی خۆیان، بۆ ئەوەی دۆخی ناوچەكە ئاسایی ببێتەوە".


لە بارەی کرم لە مۆزدا دوو وەزارەت رونکردنەوە دەدەن – لڤین پرێس\nلە بارەی کرم لە مۆزدا دوو وەزارەت رونکردنەوە دەدەن\nهه‌ردوو وه‌زاره‌تی ته‌ندروستی و كشتوكاڵی هه‌رێمی كوردستان له باره‌ی ده‌نگۆی بڵاوبوونه‌وه‌ی نه‌خۆشی مه‌ترسیدار به‌هۆی خواردنی مۆزه‌وه روونكردنه‌وه ده‌ده‌ن و رایده‌گه‌یه‌نن، كه دوای به‌دواداچوون ده‌ركه‌وت هیچ مه‌ترسییه‌ك نییه.\nله راگه‌یه‌ندراوێكی هاوبه‌شی هه‌ردوو وه‌زاره‌تی تەندروستیبو کشتوکاڵدا ئاماژە بەوەکراوە “بەهۆی بڵاوبوونەوەی تۆمارێکی ڤیدۆیی لە تۆڕەکانی سۆشیال میدیا سەبارەت بەبوونی جۆرە کرمێک لەناو بەرھەمی مۆز گوایە سەرچاوەی بڵاوبوونەوەی نەخۆشیەکی ترسناکە” بەدواداچونمان کرد.\nدوو وەزارەتەکە دەشڵێن: بە ھەماھەنگی لەگەڵ لایەنی پەیوەنداری عیراقی و بەدواداچوونی سەرچاوەکان و هاتنی بەرهەمی مۆز لە دەروازەکان و وەرگرتنی نمونەکانی ناو بازاڕ و کۆگاکان و جۆرەکان و شێوازی هاوردەکردن و بەکارهێنان، بۆمان دەرکەوت کەوا ھیچ حاڵەتێک لەم شێوەیە یان ئەم جۆرە بەرهەمانەی مۆز لە ھەرێمی کوردستان بوونی نیە و هیچ نەخۆشیەک تۆمارنەکراوە”.\nباسیان لەوەشکردوەە “ئەم فیدیۆیە لە وڵاتانی دیکەی دەرەوەیە و لە چەند دەزگایەکی راگەیاندنی بیانی پێشتر بڵاوبووەتەوە، بۆ ئەم مەبەستە ھاوڵاتیانی خۆشەویست دڵنیا دەکەینەوە لە سەلامەتی جۆرەکانی ئەم بەرهەمانە و نەبوونی هیچ نەخۆشیەکی پەیوەندار بەم بابەتە لەگەڵ بەردەوامبوونی بەدواداچوون لەپێناو تەندروستی و سەلامەتی هاوڵاتیان”.\nبه‌نزینخانه بۆ پاسه‌كانی هێڵی گشتی دابین ده‌كرێت\nحکومەتی هەرێم قەرەبوکردنەوەی زیانلێکەوتوانی لافاوەکەی هەولێر گفتوگۆ دەکات


جوتیار عادل : پێویستە بە شێوەیەکی ڕژدتر هێز و لایەنە سیاسیەكان هاوكار و پاڵپشتی حكومەت بن\nدکتۆر جوتیار عادل. بە کامێرای ئەحمەد زێباری\nڕێكکەوتنەكانی نێوان هەولێر و بەغدا و موچەی فەرمانبەرانی هەرێمی كوردستان و داهاتی خاڵە سنوریەكانی هەرێمی كوردستان بابەتی مشتومڕ لەسەری بەردەوامن و بابەتی ڕۆژی ناوچەكەن و بەشێك لە پەرلەمانتاران و خەڵك بەگشتی ڕەخنە و قسەو باسی لەبارەوە دەكەن و داواكارن چارەسەری ئەو پرسانە بكرێن و چیدی موچەی فەرمانبەرانی هەرێمی كوردستان دوانەكەوێت.\nلە کۆنفرانسێکی ڕۆژنامەوانیدا، دكتۆر جوتیار عادل وتەبێژی حكومەتی هەرێمی كوردستان دەڵێت" دوای ئەو سەردانە يەك لە دوا یەكەكانی شاندی حكومەتی هەرێمی كوردستان بۆ بەغدا ئەم هەفتەیە دوو مەلەفی گرنگ دەنێردرێت بۆ بەغدا یەكێكیان پەیوەستە بە بابەتی خەرجیەكانی نەوت كە لە هەرێم بەرهەم دەهێنرێت و دەگوازرێتەوە و بەشێكی تریش پەیوەستە بە داهاتەكانی نا نەوتی فیدراڵی بۆیە لەو بڕوایەدام لە ئایندەیەكی نزیكدا ئەم بابەتە بچێتە بواری جێبەجێكردنەوە و هیوا خوازین لە ئایندەیەكی نزیك ئەو شایستە داراییانەی كە لە قانوونی موازنەی عێراقیدا هاتووە بۆ حكومەتی هەرێمی كوردستان بنێردرێت".\nسەبارەت بە چۆنیەتی دڵنیایی حكومەتی هەرێمی كوردستان لە دوانەكەوتنی مووچەی فەرمانبەران و مامۆستایان، وتەبێژی حكومەتی هەرێمی كوردستان دەڵێت" لەسەر ئەساسی ئەو بەرنامەیەی كە حكومەتی هەرێمی كوردستان ڕایگەیاندووە بە تایبەت مەسەلەی داهات پەیوەستە بە بابەتی چاكسازیەوە و بڕیارمانداوە كە 30 ڕۆژ جارێك مووچە بدرێت، بێگومان گرفتی لەو شێوەیەش كەلەم مانگەدا ڕوویداوە حاڵەتێكی چاوەڕوانكراوە و هیواخوازین ئەم حاڵەتە دووبارە نەبێتەوە و ئەو داهاتەی كە لەدەستی حكومەتدا هەیە هەمووی بۆ موچە تەرخان دەكرێت، ئێمە وەكو حكومەتی هەرێمی كوردستان پێشتر 25ی مانگ مووچەمان دابەشكردووە و ئەم پرۆسەیە بەردەوام دەبێت".\nسەبارەت بە نەگەڕانەوەی داهاتی هەندێك لە خاڵە سنوریەكانی هەرێمی كوردستان كە وەك بەشێك لە پەرلەمانتاران باسیان لێوە دەكرد\nلەمیانەی ئەو کۆنفرانسە ڕۆژنامەوانیەدا، دكتۆر جوتیار عادل دەڵێت "ئامانجی حكومەت جێبەجێكردنی یاسایە لەم خاڵە سنوریانە بەبێ جیاوازی، هەندێك پێشێلكاری یاسایی لە هەندێك لەم خاڵە سنوریانە هەیە بۆیە پێویستە یاسا وەكو خۆی جێبەجێ بكرێت بۆ ئەوەی ڕێگری لەو پێشێلكاری و كارە نایاساییانە بكرێت و دەبێت جدیتر هێز و لایەنە سیاسیەكان هاوكار و پاڵپشتی حكومەت بن."\nزانیاری زیاتر لە ڕاپۆرتی ئەحمەد زێباری، پەیامنێری دەنگی ئەمەریکادایە:\nڕاپۆرتی ئەحمەد زێباری پەیامنێری دەنگی ئەمەریکا


نیچیرڤان بارزانی په‌یامێكی بڵاوكرده‌وه\nنێچیرڤان بارزانی سه‌رۆكی هه‌رێمی كوردستان له په‌یامێكدا به بۆنه‌ی جه‌ژنی ره‌مه‌زان، ئاماژه‌ی بڵاوبوونه‌وه‌ی كۆرۆنا و لێكه‌وته‌كانی كردووه و رایگه‌یاندووه، لایه‌نه‌كان به ته‌بایی و كاری پێكه‌وه‌یی ده‌توانن ئه‌م دۆخه تێپه‌ڕێنن.\nهه‌ر له‌و په‌یامه‌یدا سه‌رۆكی هه‌رێم باسی له‌وه‌كردووه، سه‌رۆكایه‌تیی هه‌رێمی كوردستان وه‌ك چه‌ترێك ده‌بێت بۆ ته‌بایی و یه‌كگرتووییی هه‌موو هێز و لایه‌نه سیاسییه‌كان و پێكهاته‌كانی كوردستان و نوێنه‌رایه‌تیكردنی هاووڵاتیان به ته‌واوی جیاوازیی ئینتیمای حزبی و سیاسی و نه‌ته‌وه‌یی و ئایینی و كولتوورییه‌وه، له‌م پێناوه‌شدا و بۆ چاره‌سه‌ركردنی كێشه‌كان و باشتركردنی ژیان و گوزه‌رانی هاووڵاتیان، له كار و هه‌وڵه‌كانی به‌رده‌وام ده‌بێت.\nجه‌ژنی ڕه‌مه‌زان له خانه‌واده و كه‌سوكاری سه‌ربه‌رزی شه‌هیدان و پێشمه‌رگه قاره‌مانه‌كان و له ته‌واوی موسڵمانان له كوردستان، عێراق و هه‌موو جیهان پیرۆز ده‌كه‌م. هیوادارم هاتنه‌وه‌ی ئه‌م جه‌ژنه هانده‌ری زیاتری هه‌موومان بێت بۆ ته‌بایی، یه‌كڕیزی، لێبورده‌یی، پێكه‌وه‌ژیان و یه‌كترقبووڵكردن، له‌گه‌ڵ خۆیدا خێر و خۆشی بهێنێت و جه‌ژن و بۆنه‌كانی داهاتوومان له كه‌ش و دۆخێكی باشتردا بكه‌ینه‌وه.\nجه‌ژن له كاتێكدا دێته‌وه كه هه‌رێمی كوردستانیش وه‌ك وڵاتانی ناوچه‌كه و جیهان، ڕووبه‌ڕووی مه‌ترسیی بڵاوبوونه‌وه و په‌ره‌سه‌ندنی زیاتری په‌تای ڤایرۆسی كۆرۆنا و لێكه‌وته هه‌مه‌لایه‌نه‌كانی بووه‌ته‌وه، بۆیه پێویسته هه‌موومان له هه‌رێمی كوردستان پێكه‌وه، یه‌كڕیز و ته‌با كار بكه‌ین و هاوكار و یارمه‌تیده‌ر بین بۆ ڕووبه‌ڕووبوونه‌وه‌ی ئه‌م دۆخه و تێپه‌ڕاندنی سه‌ختییه‌كان. ته‌نها به كاری پێكه‌وه‌یی و ته‌بایی و هاوكاریی هه‌موو لایه‌كمان، وه‌ك قه‌یرانه‌كانی پێشتر ده‌توانین ئه‌م دۆخه‌ش تێپه‌ڕێنین و پێكه‌وه به‌سه‌ریاندا سه‌ركه‌وین.\nله‌م بۆنه‌یه‌دا دووپاتی ده‌كه‌ینه‌وه كه سه‌رۆكایه‌تیی هه‌رێمی كوردستان وه‌ك چه‌ترێك ده‌بێت بۆ ته‌بایی و یه‌كگرتووییی هه‌موو هێز و لایه‌نه سیاسییه‌كان و پێكهاته‌كانی كوردستان و نوێنه‌رایه‌تیكردنی هاووڵاتیان به ته‌واوی جیاوازیی ئینتیمای حزبی و سیاسی و نه‌ته‌وه‌یی و ئایینی و كولتوورییه‌وه، له‌م پێناوه‌شدا و بۆ چاره‌سه‌ركردنی كێشه‌كان و باشتركردنی ژیان و گوزه‌رانی هاووڵاتیان، له كار و هه‌وڵه‌كانی به‌رده‌وام ده‌بێت.\nجه‌ژنی ڕه‌مه‌زان له هه‌مووان پیرۆز بێت، هیوای سه‌لامه‌تی و ته‌ندروستییه‌كی باش بۆ هه‌مووان ده‌خوازم و داوا له هاووڵاتیانی خۆشه‌ویست ده‌كه‌م ڕێنمایییه‌كانی خۆپارێزی ڕه‌چاو بكه‌ن.\nخوای مه‌زن كوردستان و هه‌موو لایه‌ك بپارێزێت.\nوەزارەتی تەندروستی: 23 كەسی تر تووشی كۆرۆنا بوون\nگەرمیان.. تووشبوویەكی كۆرۆنا تۆماركرا


هه‌ولێر.. كۆمپانیایه‌ك 8 ئۆتۆمبێلی گرانبه‌های هاووڵاتیان ده‌دزرێت PUKmedia یەکێتیی نیشتمانیی کوردستان\nهه‌ولێر.. كۆمپانیایه‌ك 8 ئۆتۆمبێلی گرانبه‌های هاووڵاتیان ده‌دزرێت\nکوردستان 02:01 PM - 2022-01-14\nژماره‌یه‌ك هاووڵاتی و كاسبكار به ئامانجی كاركردن له كۆمپانیایه‌كی كه‌رتی تایبه‌ت له‌شاری هه‌ولێر، ئۆتۆمبێله گرانبه‌هاكانیان ته‌سلیم به خاوه‌نی كۆمپانیاكه ده‌كه‌ن، پاشان ده‌رده‌كه‌وێت ئۆتۆمبێله‌كانیان دزراوه و كۆمپانیاكه ساخته بووه.\nیه‌كێك له‌و هاو،ڵاتدیانه كه ئۆتۆمبێله‌كه‌ی دزراوه به PUKmedia ی راگه‌یاند: دوای ئه‌وه‌ی كۆمپانیایه‌ك ریكلامی بۆ ره‌خساندنی هه‌لی كاركرد، گوایه ئۆتۆمبێلی جۆری لاندگرۆزه‌ری سه‌رووی مۆدێلی 2017 ی به شوفێره‌وه پێویسته بۆ ئیشوكاری كۆمپانیاكه، ئێمه‌ش سه‌ردانی كۆمپانیاكه‌مان كرد.\nوتیشی: ئه‌وه‌بوو رۆژی چوارشه‌ممه 12-1-2022، گرێبه‌ستمان له‌گه‌ڵ كۆمپانیاكه ئه‌نجامدا، كه سه‌رجه‌م رێكاره‌كانی یاسایی بوو، بۆیه متمانه‌مان لادروست بوو، به‌مه‌ش رێكه‌وتین كه ئۆتۆمبێله‌كه‌مان به‌شوفێره‌وه ده‌ست به‌كاركردن بكات، له‌به‌رامبه‌ر برێك پاره كه بۆ ئه‌مڕۆ زۆر باشبوو.\nروونیشیكرده‌وه: به‌ڵام دوای ماوه‌یه‌كی كه‌م بۆمان ده‌ركه‌وت كۆمپانیاكه ساخته‌یه و مه‌به‌ستی دزینی ئۆتۆمبێله‌كان بووه كه ژماره‌یان 8 دانه‌یه.\nنه‌وه‌ك كاركردن، ئه‌ویش دوای رۆژێك له گرێبه‌سته‌كه، واتا رۆژی پێنجشه‌ممه13-1-2022، ئۆتۆمبێله‌كانیان به‌مه‌به‌ستی پشكنین لێمان وه‌رگرت كه‌چی زیاتر له 20 سه‌عاته نه‌یان گه‌ڕانده‌وه.\nباسی له‌وه‌شكرد: دوای ماوه‌یه‌ك له چاوه‌ڕوانی گه‌ڕانه‌وه‌ی ئۆتۆمبێله‌كانمان، كه‌چی نه‌وه‌ك هه‌ر نه‌گه‌ڕانه‌وه، خاوه‌ن و كارمه‌ندانی كۆمپانیاكه خۆیان ونكرد و سه‌رجه‌م و مۆبایله‌كانیشیان داخراوه.\nئه‌و هاووڵاتییه ئاماژه‌ی به‌وه‌شكرد: نرخی سه‌رجه‌م ئۆتۆمبێله‌كان 500هه‌زار دۆلار ده‌بێت، ئه‌مه‌ش زیانێكی زۆر گه‌وره‌یه به ئێمه ده‌كه‌وێت، هه‌ندێك له‌وانه خانوی فرۆشتووه یان قه‌رزی كردووه تاكو ئۆتۆمبێلێك بكڕێت كاری پێ بكات، كه‌چی به‌و شێوه‌یه لێیان دزرا.\nهاوكات ئه‌وان له‌وه‌ش نیگه‌رانبوون كه لایه‌نی په‌یوه‌ندار له ئیداره‌ی هه‌ولێر به بیانوی پشوو و نه‌بوونی ده‌وام، وه‌كو پێویست به‌هانایه‌نه‌وه نه‌چوون و رێوشوێنی به‌په‌له‌یان نه‌گرته‌به‌ر، ئه‌وان ترسیان له‌وه‌ش هه‌یه تا ده‌وامی ئاسایی ده‌بێته‌وه، ئۆتۆمبیله‌كانیان بگاته ده‌ست بانده گه‌وره‌كانی دزینی ئۆتۆمبێل.


◄ Результат: Found 218, page 1 of 22 Items per page: 🗐 1 🗐 5 🗐 10 🗐 25 🗐 50 🗐 100\n👁 Этот пункт был просмотрен раз 7,779\n📅 Добавлен Jul 1 2018 12:00AM\n👁 Этот пункт был просмотрен раз 4,335\nباکووری کوردستان - پارتی دیموکراتی گەلان-هەدەپە، [ Больше... 👁] ✖ ✖ 14 3 ✔ 99% ✍ H.B. 1-7-2018 0:00:00\n👁 Этот пункт был просмотрен раз 4,592\n📅 03-05-2014 Даты и события\n📅 Добавлен May 3 2014 10:52AM\n👁 Этот пункт был просмотрен раз 5,637\nباکووری کوردستان - لە گوندی رۆشناکی سەر بە شاری د [ Больше... 👁] ✖ ✖ 0 0 ✔ 89% ✍ H.B. 3-5-2014 10:52:49\n📅 03-09-2018 Даты и события\n📅 Добавлен Sep 3 2018 12:00AM\n👁 Этот пункт был просмотрен раз 4,180\nباکووری کوردستان - دەوروبەری گوندی هەلهەلێ-ی ناوچ [ Больше... 👁] ✖ ✖ 16 1 ✔ 99% ✍ H.B. 3-9-2018 0:00:00\n📅 05-06-2017 Даты и события\n📅 Добавлен Jun 5 2017 6:26PM\n- ناوەندی ڕاگەیاندنی هێزەکانی پاراستنی گەل – هەپەگ [ Больше... 👁] ✖ ✖ 1 4 ✔ 99% ✍ H.B. 5-6-2017 18:26:46\n📅 05-10-2019 Даты и события\nباکووری کوردستان - وەزارەتی ناوخۆی تورکیا رایگەیا [ Больше... 👁] ✖ ✖ 13 4 ✔ 99% ✍ H.B. 8-9-2019 21:29:55\n📅 06-03-2019 Даты и события\nباکووری کوردستان - لە شاری دێرسیم، سەمرا توران پە [ Больше... 👁] ✖ ✖ 13 0 ✔ 99% ✍ H.B. 6-2-2019 9:27:15


ئایا وەزیفەی تەواوەتی «ساتە وەختی مێژوویی گرنگ» لای ئێمەی کورد یان ڕۆژهەڵاتی چییە?. بۆ سیستەم هەمیشە ئەوەی بەلاوە گرنگە هەستبکەین لە ساتەوەختێکی مێژوویی گەورەدا دەژین? بۆ گرنگە حەماسەتی خەڵک و ڕۆشنبیران و سیاسییەکان بەردەوام لە فەزا و کەشوهەوای ئەوەدا بێت کە گوایە شتێکی گرنگ ڕوودەدات، کارەساتێکی ترسناک یان سەرکەوتنێکی مێژوویی بەڕێوەیە?. ئەم نوسینە هەوڵێکی بچوکە تا لە رێگای چوار خاڵی سەرەکییەوە ئەوە ڕوونبکەمەوە کە «تێزی ساتەوەختی مێژوویی گرنگ» بەشێکی ئۆرگانی ئیشکردنی سیستم خۆیەتی، تا هەست بەو بۆشاییە قووڵ و گەورەیە نەکەین کە تێیدا دەژین. بە بڕوای من لە ناو خودی ئەو پرۆسەیەشدا زۆر لە گەرا ترسناکەکانی فاشیزم دەدۆزینەوە.\nلەگەڵ دروستکردنی ئەو هەستەدا کە ئێستا ساتی لابەلابوونەوەیە و ڕۆژی ڕوداوی مێژووییە، مرۆڤەکان هەستی ئینتیمای خۆیان بەهێزتر دەکەن و دابەشبوونەوەکان قووڵتر دەبنەوە. لە فەزایەکی سیاسیدا کە بەردەوام ئامادەی هەڵچوونە و ڕۆژانە ئەو خەونە خۆشدەکرێت کە شتێکی گرنگ قەوماوە یان خەریکە دەقەومێت، ئینتیما دەبێتە هێزێکی گرنگ بۆ خۆپاراستنی تاکەکان. ئەمڕۆ زۆر لە ڕۆژنامە و سایتەکانی کوردستان بەردەوام بە وشەی «قەوما ... شۆک ... دەستی پێکرد ... جێی باوەڕ نییە ... کارەساتە گەورەکە بەڕێوەیە ... مژدە گەورەکە هات» مانشێتەکانیان دەڕازێننەوە. ئەم مانشێتانە تەنیا لە کەم فامی ڕۆژنامەنوسێکی نەزانەوە نەهاتوون کە بەوجۆرە دەیەوێت سەرنجی خوێنەران بۆ بابەتە پوچەکانی ڕابکێشێت، بەڵکو ئاماژن بۆ تەواوی ئەو فەزا سیاسییەی کە تیادەژین، هەڵگری ڕۆحی ترسناکی ئەو سەردەمەن کە تێی کەوتووین. ئەوەی بەردەوام لە ژێر گوشاری ئەوەدابین کە وا خەریکە شتێکی ترسناک دەقەومێت، هەستێکە وادەکات مرۆڤەکان خێرا داڵدەیەکی سیاسی بدۆزنەوە لەو گێژاوەدا یارمەتیانبدات و ئاڕاستەیان پێ ببەخشێت. هەستکردن بەوەی لە ساتێکی مێژوویی گرنگدا دەژین، هەمیشە هاوشانە بە هەستکردن بە خەتەریش، بەوەی پاشەڕۆژێکی نادیار چاوەڕێمانە، بەوەی دەبێت خێرا دوودڵییەکان بپچڕێنین و ئینتیمای خۆمان بدۆزینەوە، واتە بە جۆرێک لە جۆرەکان لە ناو ئەو هێزانەدا یەکێک هەڵبژێرین کە دەتوانێت نوێنەرمان بێت. بەوەدا شتی گەورە خەریکە ڕوودەدات و منی تاک هێشتا مەخلوقێکی بچوک و ڕووتم، بەوەدا یاری گەورە هەیە و بوونی من لەرزۆک و مۆلەقە، دەبێت ئینتیمایەک و گروپێک هەبێت وەلا و وەفاداری خۆمی پێ ببەخشم. هەموو ئەم شتانە پاڵنەرن تاک خێرا لە ناو دابەشبوونەکاندا خۆی ساغبکاتەوە و خۆی بە لایەکدا بخات.\nلێرەدا تەواوی ئەکتی سیاسی و میدیایی دەبێت بە جۆرێک لە ماراسۆنی ڕۆژانە کە بەرەو هیچ هەڵپەدەکات. زمان دەبێتە زمانێکی ڕۆژانەی خێرا، کە بە چرکە بچوکەکانەوە دەبەسترێتەوە. میدیا دۆخێک دەخولقێنێت کە خوێنەرەکانی دەبێت لە پرۆسەی پەرچەکردارێکی بەردەوام و ساتەوەختیدابن. بەرامبەر هەموو لێدوانێک و سەردانێک و هەواڵێک مرۆڤەکان دەبێت پەرچەکرداریان هەبێت، بەجۆرێک میکانیزمی پەرچەکردار دەکەوێتە وەها ڕەوتێکی خێراوە، چیتر بەرچاوڕونییەک و تێگەیشتنێکی ئاشکرا و شیاو دەستەبەر نابێت... تا روداوەکان خێراتر و گرنگتربن، تا دەنگە جیاوازەکان پێچەوانەتر و نەگونجاوتربن، تا ژاوەژاوەکە زیاتر گوێ کەڕبکات و مرۆڤ بەرەو ناحاڵی بوونی زیاتر بەرێت، دروستکردنی وێنەیەکی ڕوون و تێگەیشتنێکی گشتی دەبێت بە کارێکی مەحاڵتر. ئەم دۆخەش کە سیاسەت و میدیا پێکەوە دەیخولقێنن دۆخێکی کاتی یان تێپەڕ نییە، بەڵکو میکانیزمی سەرەکی مانەوە و بەردەوامی هەردووکیانە. سیاسەت و میدیا لە کوردستاندا دوو مەکینەن کە یەک ماتۆڕیان هەیە، ئیشی ئەم ماتۆرەش بەرهەمهێنانی ناڕوونی و بەرچاولێڵییە.\nناڕوونی «ابهام» بەشێکی ئۆرگانی سیاسەتی هێزە کوردییەکان بووە، خودی سەرکردەگەورەکانی بزوتنەوەی ناسیونالیستی کوردی بەرهەمهێنێکی ڕاستەقینەی ناڕوونی و ابهام بوون، جگە لە هەڵوێستی ڕوونیان لە ململانێی حیزبی و دوژمنایەتی ئاشکرایان بۆ ڕکابەرە حیزبییەکانیان، هیچ هەڵوێستێکی ڕوونی تریان بەرامبەر ئەم دونیا و ئەو دونیا نەبووە. لێرەدا «ابهام» تەنیا نیشانەی نەبوونی گەشەی عەقڵی و فیکری پێویست نییە، بەڵکو میکانیزمێکی مانەوەیە، دروستکردنی ناڕوونی و تەمتومان، دروستکردنی دۆخێک کە ئینسانەکان لە سیاسەت و دونیا تێنەگەن و بەردەوام بپرسن «بەرەو کوێ?». ئەوە مەرجی سەرەکییە بۆ ئەوەی هێزە سیاسییەکان گاڕانی خۆیان بە دوای خۆیاندا ڕابکێشن، ناڕوونی و ابهام هەم سروشتێکی مستیکی و دینی بە سیاسیەت دەبەخشێت هەم ئەو ترسە پێویستە دروستدەکات کە وا لە خەڵکی سادە دەکات تا کۆتایی بۆ ڕێنمایی و ڕابەریی دوای حیزب بکەون.\nلە مێژووی سیاسەتی کوردیدا گوزارەی «هەڵوێستمان ڕوون و ئاشکرایە» هەمییشە ئەو پەردە درۆزنە بووە کە دراوە بەسەر ناڕوونییەکی قووڵ و خۆلێڵکردنێکی ترسناکدا. لە بن ئەو لێڵییەدا شتێکی تایبەتی و نهێنییەکی سیاسی گەورە نییە حیزب شاردبێتییەوە، بەڵکو خودی ئەو ناڕوونییە مەرجی دروستبوونی ئەو تێڕوانینە سەتحییەیە کە دواتر بە هەندێک دروشمی درۆ و خێرا خۆی ڕووندەکاتەوە و قەناعەت بە عەوامی خەڵکی دەهێنێت. دروستکردنی تەمومژ و لێڵی و ژاوەژاوی زۆر، مەرجی سەرەکین تا حیزب بتوانێت بە کۆمەلێک دروشم و هوتاف و هەستی خرۆشێنەرانە وا لە هەوادارانی بکات هەستبکەن حیزب ڕێگای نیشانداون. فاشیزم بەکارهێنانێکی ئۆرگانی و ستراتیژی ئەو ناڕوونییەیە، لە ناو ئەو لێڵی و تەمومژەدا، هێزە سیاسییەکان بە وێنەیەکی ڕوونی دوژمنەوە، بە وێنەیەکی ڕوناک یان تاریکی پاشەڕۆژەوە، بە دروشمی پڕ حەماسەوە، بە خرۆشان و ختوکەدانی هەستی نەتەوەیی و ناوچەییەوە، بە زمانێکی سەتحییەوە کە هەتا نەخوێندەوارەکان دەتوانن تێیبگەن و فەنتازیاکانی خۆیانی تێدا جێگابکەنەوە ، دێنەپێشێ. کۆمەڵێک دروشم بەشی عەقڵە سادەکان دەکات، هەموو خەون و خەیاڵ و ترسەکانی خۆیانی تێدا بدۆزنەوە.\nلە مێژووی کورد دا بەردەوام گوێمان لەو ڕستەیە دەبێت «دەبێت ڕابوردوو بخەینە لاوە». لێرەوە دەبێت میکانیزمێک هەبێت کە تەواوی عەقڵ و خەیاڵی مرۆڤی کورد ببەستێتەوە بە ئێستاوە. ستراتیژی نیشاندانی ئێستا وەک «ساتەوەختێکی مێژوویی گرنگ» بەشێکە لە میکانیزمی دروستکردنی فشارێک تا واهەستبکەین کە ئێستا هێندە دۆخێکی مێژوویی مەترسیدارە بواری گەڕانەوە و بیرکردنەوە لە ڕابوردوو نییە. گەورەکردنی خسوسییەتی ئێستا لەوەوە دێت کە وا لە ئێمەبکات تەواوی هێز و خەیاڵمان نەچێت بۆ دوور، بڵێین ئێمە لێرەدا دەژین و ئەمە ئەگەرەکانی بەردەستمانە و مەحکومین بە هەڵبژاردنی یەکێک لەم ئەگەرانە. لە ڕاستیدا ئەم پرۆسەیە بچوککردنەوەی تەواوی مێژووە بۆ یەک چرکە، واتە داخستنی ڕەهای ئاسۆکانی بینینە، جیاکردنەوەی ئینسانە لە هەموو ئەو ئەگەرانەی تر کە دەشێت لە بەردەمیدا بن. مەحکومکردنی مرۆڤە لە نێوان کۆمەڵێک ژەهردا یەکێکیان هەڵبژێرێت و بینۆشێت. کارەساتی گەورەی ئەم دۆخە ئەوەیە کە هێزی گەڕان بۆ ئەلتەرناتیڤ تەواو پەکدەخات، بەڵام لەوە کارەساتتر ئەوەیە، ئەم چرکەیە بە هەمان شێوە ئەوانە دروستیدەکەن و تۆخیدەکەنەوە کە بۆ ئەلتەرناتیڤ دەگەڕێن، بێئەوەی ئەو ڕاستییە بزانن کە پرۆسەی گەڕان بۆ ئەلتەرناتیڤ لە خۆ ڕزگارکردنەوە دێت لەو جەبرە ترسناکانەی پێداویستییەکانی ئینتیمای خێرا داوایدەکات. کێشەی گەورەی ئەم دۆخە ئەوەیە کە لە قووڵاییدا هەموو ئەگەرێکی ئۆپۆزسیۆن بوونی کوشتوە، چونکە مەرجی سەرەتایی ئۆپۆزیسیۆن بوون ئەوەیە، ئەو یارییانە نەکەیت کە سیستم پێویستی پێیەتی و دەیکات.\nتێبینی : وەک لە سەرەتای کردنەوەی ئەم پەیجەدا بڵاومکردەوە، هەوڵدەدەم لە ئێستا و داهاتوودا، هەر تێکستێکم هەبێت و هەر نوسینێک بە شایەنی بڵاوبوونەوەی بزانم، لێرەدا بیخەمە بەر دەستتان. تکام وایە بێ پرس هیچ سایت و ڕۆژنامە و پێگەیەکی ئەلەکترونی نوسینەکانی سەر ئەم ماڵپەڕە بڵاونەکاتەوە.


ناس کورد هەوڵێکی نهێنی ئاشکرا دەکات\nسیاسەتمەدارێکى کورد ڕایدەگەیەنێت، هەوڵ هەیە بۆ نێوەندگیریی نێوان پەکەکە و پارتى تا شەڕ لەنێوانیان ڕوونەدات و بە گفتوگۆ کێشەکان چارەسەر بکەن.\nمحەمەد ئەمین پێنجوێنى کە بەوردى ئاگادارى بارودۆخى گرژییەکانى پارتى و پەکەکەیە بە ناس کوردى ڕاگەیاند ( 2ی تشرینی دووەمی 2020)، "خەڵکێکى زۆر لەنێوان هەردوو حزبەدایە و هەوڵى نێوەندگیریی دەدەن بۆ ئەوەى هەردوولا رازى بکەن کە بە گفتوگۆ کێشەکانیان چارەسەر بکەن".\nپێنجوێنێ کە چەندینجار نێوەندگیری لەنێوان ئەو دوو هێزە کردووە دەڵێت، "لەلاى پەکەکە و پارتییەوە هەندێک باس لە گفتوگۆ دەکەن بەتایبەتى لاى سیاسییەکانى پارتى، هەرچەندە سەربازییەکانیان لێدوانى توند دەدەن لەسەر دۆخەکە، هەروەها بارزانیش لە پەیامەکەیدا باسى چارەسەرى کردووە".\nپێنجوێنى کە چەندجارێک نێوەندگیریی لەنێوان حزبەکان بەتایبەتى پارتى و پەکەکە کردووە، بانگەوازێکى بۆ ئاشتى بڵاوکردووەتەوە و داواى لە چین و توێژەکان کردووە هەوڵەکانیان بخەنەگەڕ لەو بارەیەوە.\nدەشڵێت، هەوڵەکانى نێوەندگیریی بۆ ئەوەیە هەردوولا کەمێک لەو ناوچانە بکشێنەوە کە ناکۆکن لەسەرى "کوردستان پڕە لە گرد و دۆڵ و شاخ ئەگەر هەردوولا بیانەوێت دوربکەونەوە لەشەڕ و کەمێک لەناوچەکانیان بکشێنەوە".


عەبدولواحید حاجی:له‌گه‌ڵ ده‌ستپێكردنه‌وه‌ی پڕۆسه‌ی په‌روه‌رده‌ین له‌ناوه‌نده‌كانی خوێندن\nیەكێتی مامۆستایان داوادەكات چاوخشاندنەوە بكرێت بە بڕیاری دەستپێكردنی پرۆسەی خوێندن بەشێوەی سیستمی ئه‌لیكترۆنی ، سكرتێری یەكێتی مامۆستایانی كوردستان رایگەیاند پێشتر لە كۆبوونەوەی هاوبەشی هەردوو وەزارەتی پەروەردە و خوێندنی باڵا پڕۆژەی جێگرەوەیان بۆ دەستپێكردنەوەی خوێندنی ئەمساڵ پێشكەشكردووە و ئەوەی بەلایانەوە گرنگە ئەوەیە كە پڕۆسەی خوێندن بەشێوەیەكی دروست دەست پێ بكاتەوە.\nمەترسی خۆشی نیشاندا لەوەی خوێندنی ئۆنلاین نەتوانێت ئامانجەكەی بە تەواوی بپێكێت، جگە لەوەی لەو شێوازەی خوێندندا پڕۆسەكە تەنها خوێندن دەبێت و پەروەردە پشتگوێ دەخرێت.\nعەبدولواحید حاجی سكرتێری یەكێتی مامۆستایانی كوردستان له‌میانه‌ی به‌شداری كردنی له به‌رنامه‌ی (به‌یانی باش وڵاته‌كه‌م) له ڕادێوی ده‌نگی گه‌لی كوردستان ڕایگه‌یاند, پێویسته حكومەت خەمی جدی بخوات و مووچە لە كات و ساتی خۆیدا بدرێت و بەوەش گرفت بۆ ئەوان و بۆ پڕۆسەی پەروەردەش دروست نەكات.\nوتیشی، پڕۆسه‌ی په‌روه‌رده پڕۆسه‌یه‌كی گشتگیره بۆیه‌پێویسته زۆر به‌باشی و ته‌ندروستی به‌ڕێوه‌بچێت، ئێمه وه‌ك یه‌كیتی مامۆستایان، پێمانباشه پڕۆسه‌ی په‌روه‌رده ده‌ستپێبكاته‌وه و میكانیزمێكی نوێی بۆ ڕوبه‌ڕوبونه‌وه‌ی ڤایرۆسی كۆرۆنا بگیرێته‌به‌ر له ناوه‌نده‌كانی خوێندن، چونكه هیچ كاتێك سیستمی ئۆلاین و ئه‌لیكترۆنی ناتوانن ببنه جێگره‌وه‌ی پڕۆسه‌ی خوێندن له‌ناوه‌نده‌كانی خوێند.


ئەو ئامێرانە کامانەن وەشانی (ئەندرۆید ئۆریۆ)ـیان پێدەگات؟ – کەی ئای تی ئێن\nئەندرۆید 4, ته‌مموز 2017\nگووگڵ لە دواهەمین کۆنگرەی خۆیدا نوێکردنەوەی سیستەمی ئەندرۆیدی ڕاگەیاند، ئەویش لە ڕێگەی ناردنی وەشانی ئەندرۆید ئۆریۆ. وەشانی ئەندرۆید ئۆریۆ چەند تایبەتمەندیەکی نوێ لەخۆ دەگرێت و بەمزووانە بۆ مۆبایلە زیرەکەکان بەردەستدەبێت. بۆ زانیاری زیاتری تایبەتمەندیەکانی وەشانە نوێیەکە خوێندنەوەی ئەم بابەتە بکە گشت شتێکی نوێ لە Android O دا: تایبەتمەندییەکان و گۆڕانکارییەکان.\nدوای ئەمانە، ئێستا دەنگ و باسی ئەم وەشانە تەنیا ئەوەیە کە ئایا وەشانەکە بۆ کامانە مۆبایلە زیرەکەکان دەگات؟ تا ڕادەیەک و بە گشتی، تەنها مۆبایلە نوێیەکان ئەم وەشانەیان پێدەگات. گووگڵ تاوەکو ئیستا بە فەرمی ئاشکرای نەکردووە کە وەشانەکە کەی بڵاودەکرێتەوە بۆ ئامێرەکانی، بەڵام؛ پێشبینیەکان دەڵێن کە وەشانەکە بە تەواوی لە مانگی ٨ی ئەمساڵ بڵاودەکرێتەوە. ئێستا وەشانی ئەندرۆید ئۆریۆ بە کامانە مۆبایلی زیرەکی ئەندرۆید دەگات؟\nمۆبایلەکانی گووگڵ؛ خێراترین وەشانیان پێدەگات. ئەم مۆبایل و ئامێرانە وەشانی ئەندرۆید ئۆریۆیان پێدەگات:\nجێگای وەبیرهێنانەوەیە کە لە ئێستادا وەشانی تاقیکاری بۆ هەندێک مۆبایلەکانی گووگڵ بەردەستە بۆ تاقیکردنەوە. کەواتە ئەگەر ئێوە مۆبایلەکانی نێکسەس یان پێکسڵ بەکاردەهێنن دەتوانن وەشانی تاقیکاری ئەندرۆید ئۆریۆ لەسەر مۆبایلەکانتان دابمەزرێنن، کرتە بکە. بۆ کۆمپانیەکانی دیکەش بەتەواوی کاتی بڵاوکردنەوە و گەیشتنی ئەندرۆیدی ئۆریۆ دیاریکراو نییە. لە خوارەوەش لیستی مۆبایلەکانی کۆمپانیاکانی دیکەیە.\nسامسۆنگ؛ خێرا نیە لە ناردنی وەشانەکان. سامسۆنگ هەمیشە لە ناردنی وەشانەکان بۆ مۆبایلەکانی خاو بووە، هەروەها جیاوازی ناردنی وەشانەکان بۆ مۆبایلە گالاکسیەکان لە شوێنێکەوە بۆ شوێنێکی تر جیاواز دەبێت. تەنیا مۆبایلە نوییەکان پشتگیری دەکرێن، ئەوانەی کە تەمەنیان کەمترە لە دوو ساڵ. ئەم مۆبایل و ئامێرانە وەشانی ئەندرۆید ئۆریۆیان پێدەگات:\n(Galaxy S8 (G950F, G950W\n(Galaxy S8 Plus (G955,G955FD\n(Samsung Galaxy S7 Edge (G935F, G935FD, G935W8\n(Samsung Galaxy S7 (G930FD, G930F, G930, G930W8\n(Samsung Galaxy A3 ( 2017)(A320F\n(Samsung Galaxy A5 ( 2017)(A520F\n(Samsung Galaxy A7 (2017) (A720F, A720DS\n(Samsung Galaxy A8 (2017) (A810F, A810DS\n(Samsung Galaxy J7 Prime (G610F, G610DS, G610M/DS\n(Samsung Galaxy J7 (2016) ( J710F, J710FN, J7108\n(Samsung Galaxy A9 (2016)(SM-A9100\n(Samsung Galaxy A7 (2016) (A710F, A710DS\n(Samsung Galaxy A5 (2016) (A510F, A510F\n(Samsung Galaxy A8 (2016) (A810F, A810DS\nسۆنی، هەمیشە هەوڵی داوە لە ناردنی وەشانەکان سەرکەوتوو و خێرا بێت، مۆبایلی ئێکس زێد پریمیەم لە لوتکەی ئەو لیستە مۆبایلە دەبێت کە وەشانی ئەندرۆید ئۆریۆیان پێدەگات. سۆنی یەک لەو کۆمپانیانەیە کە خێرا وەشانەکان دەنێرێت. زۆرترین مۆبایلەکانی ئێکسپێریا وەشانەکەیان پێدەگات. ئەم مۆبایل و ئامێرانە وەشانی ئەندرۆید ئۆریۆیان پێدەگات:\nئێچ تی سیش تا ئەندازەیەک یەک لەو کۆمپانیایانەیە کە خێرا وەشانەکان دەنێرێت. ئێچ تی سی پشتڕاستی کردووەتەوە کە دوایین مۆبایلەکانی وەسانی ئەندرۆید ئۆریۆیان پێدەگات، هەروەها مۆبایلی ئێچ تی سی یو ١١ لە لووتکەی لیستی مۆبایلەکانی ئێچ تی سی دەبێت کە وەشانەکەیان پێدەگات. ئەم مۆبایل و ئامێرانە وەشانی ئەندرۆید ئۆریۆیان پێدەگات:\nئەو مۆبایلانەی ئێڵجی کامانەن پشتگیری ئەندرۆید ئۆ دەکەن؟\nهواوەی ئامادەیە و بە شێوەیەکی ئاسایی دوای بڵاوکردنەوەی وەشانەکە، بە مۆبایلەکانی هواویش دەگات. هواوی وەشانی ئەندرۆید ئۆریۆی لەسەر مۆبایلەکانی تاقیکردووەتەوە. ئەو مۆبایلانەی هواوەی کامانەن پشتگیری ئەندرۆید ئۆ دەکەن؟\n(Huawei P10 (VTR-L09, VTRL29, VTR-AL00, VTR-TL00\n(Huawei Honor 9(AL00, AL10, TL10\n(Huawei Nova 2 (PIC-AL00\n(Huawei Nova 2 Plus (BAC-AL00\nتاگەکان ئەندرۆید ٨،٠ مۆبایل


وەزارەتا چاندنێ ئینانا چەند بەرهەمان ژ دەرڤە قەدەغەکر\nدۆران کالکان: تورکیا دخوازیت عەفرینێ هەیا خواکورکێ ژ کوردان ڤالا بکەت\nد هێرشەکێ دا ل جەلەولا کەسەک هاتە کوشتن\nڤیدیۆیا دەما بوویەرا ئەڤرۆ یا ناحیەیا بەحرکە هاتە بەلاڤکرن\nحکومەتێ دەربارەی سەدەما نەچوونا شاندا هەرێمێ بۆ بەغدا زەلالکرن دا\nبەرپرسێ لقا پارتی ل ئامێدیێ: ئەم دێ وان دەستێن دەرەکیێن پشت خۆنیشاندانان بڕین\nدەمژمێر ٥:٣٠ خولەکێ سپێدێ مستەفا کازمی و وەزیرێن وی گەھشتن بەسرا\nحکومەتا ھەرێمێ دەربارەی پرۆژەیا چاکسازیێ زەلالکرن دا\n3724 جار خوێندراوەتەوە\nل سەر هنارتنا شایستێن دارایی یێن هەرێما کوردستانێ سکالا لسەر وەزیرێ دارایی یێ عێراقێ هاتە تومارکرن.\nلدیف نڤیسەکا دەست ب دجیتال میدیایا ئێن ئاڕ تى کەفتى، هەردوو پەرلەمانتار جەودا موسەوى و ئەنعام خوزاعی کو ب سەر لیستا سائیرۆنن، ئەڤرۆ ب فەرمى سکالا لسەر فوئاد حوسێن وەزیرێ دارایی یێ عێراقێ ل دادگەها فیدرالی تومارکر.\nلدیف نڤیسێ، سکالا بۆ وی چەندی یە کو وەزیرێ دارایی بەرۆڤاژى بریارا یاسایا بودجەیێ گشتى یێ عێراقێ کار کریە، کو ل هەمبەرى هنارتنا پشکا بودجەیا هەرێمێ پێدڤیە ٢٥٠ هزار بەرمیلێن نەفتێ د ڕۆژەکێ دا ڕادەستى کومپانیا سۆمۆ بکەن.\nلدیف یاسایا بوودجەیێ سالا ٢٠١٩ یێ عیراقێ، پێدڤیە حکومەتا هەرێمێ ڕۆژانە ٢٥٠ هزار بەرمیلێن نەفتێ ڕادەستى سۆمۆ بکەت، هەروەسا زێدەترى مەهەکێ یە ئەو یاسا هاتیە پەسەندکرن و دەست ب جیبجیکرنێ کریە، لی دوو مەهین دەرباسبووى هەرێمێ ئەو ڕێژەیە ڕادەستى کومپانیا سۆمۆ نەکریە و سەربخۆ د فرۆشن، و مەترسیا وی چەندێ درۆست دکەت کو جارەکا دى بەغدا بزاڤێن برینا پشکا هەرێمێ بکەت.\nبهایێ زێری بلندترین ئاست د ٩ سالێن دەربازبووی دا تومارکر\nپەیڤدارێ دەرازینکا ئیبراهیم خەلیل زەلالکرن دا\nئەڤ خوارنە نابیت ب مەعیدێ ڤالا بهێنە خوارن\nکاربرێکەرێن حکومەتێ ژ یاسایێن خودێ دترسن؟\nحوکمڕانیا پلە ناياب د بەرزەکرنا دەرفەتاندا!\nگەر داخوازا وە بیت؛ ئەزێ بگڕنژم!


ئەڵمانیا وڵاتی پەنابەرانە و هەرواش دەمێنێتەوە\nسەرۆکی ئەڵمانیا رایدەگەیەنێت؛ وڵاتەکەی بوەتە وڵاتی پەنابەران و بەوشێوەیەش دەمێنێتەوە و دژایەتی خۆیشی بۆ جیاکاری رەگەزی دوپاتکردوە.\nفرانک ڤالتەر شتانمایەر، سەرۆکی ئەڵمانیا دوای کۆبونەوەی لەگەڵ گروپێک لە هاوڵاتیانی ئەڵمانی بەرەچەڵەک تورک، ئیدانەی هەمو جۆرە جیاکارییەکی رەچەڵەکی کرد دژ بە هاوڵاتیان و رونیکردەوە، کە کەس نابێت حاشا لە رەگەزی خۆی بکات.\nسەرۆکی ئەڵمانیا ئاماژەی بەوەکرد، وڵاتەکەیان بوەتە وڵاتی پەنابەران و هیچ هاوڵاتیەک نییە ئەڵمانیی تەواوەتی بێت یاخود رەچەڵەکی بیانی هەبێت، یاخود هاوڵاتیی بون پلەی هەبێت، بەڵکو ئەڵمانیایەکی یەکگرتو هەیە کە هاوڵاتییەکانی هاوتان لە ماف و ئەرکدا.\nباسی لەوەشکرد، کە چیرۆکی ئەو پەنابەرانی لە ئیتاڵیا و یۆنان و تورکیاوە رویان کردوەتە ئەڵمانیا، بوە بە بەشێک لە بنەچەی ئەڵمانیا و هەروەها داواشی کرد کە وڵاتەکەی یاسایەکی رونی هەبێت لەبارەی پێدانی مافەی پەنابەرێتییەوە.\nکۆی سه‌ردان: 18044315


05:49 - 06/08/2020\nبۆئەوەى لە عێراق هاوشێوەى تەقینەوەکەى بەیروت روونەدات، داوا دەکرێت رێوشوێنی پێویست لە كۆگاكانی چەك و تەقەمەنی بگرێتەبەر.\nهاوپەیمانی سائیرون كە لەلایەن موقتەدا سەدر سەرکردەی رەوتی سەدر پاڵپشتی دەكرێت، داوا لە حكومەتی عێراق دەکات لەوەی رێوشوێنی پێویست لە كۆگاكانی چەك و تەقەمەنی بگرێتەبەر بۆ ئەوەی هاوشێوەی تەقینەوەكەی بەندەری بەیروتى پایتەختی لوبنان لە عێراق روونەدات.\nلە راگەیەندراوێكدا حەمدەڵڵا روكابی وتەبێژی هاوپەیمانی سائیرون رایگەیاندوە، داوا لە حكومەتی عێراق دەكەین، كە رێوشوێنی پێویست لە كۆگاكانی چەك و تەقەمەنی بگرێتەبەر بۆ ئەوەی هاوشێوەی تەقینەوەكەی بەندەری بەیروت لە وڵاتەكەماندا روو نەدات.\nدەشڵێت: "داوا دەكەین كەمتەرخی لە پرسی گرتنەبەری رێوشوێنی پێویست لە كۆگاكانی چەك و تەقەمەنی نەكرێت و گرنگی پێ بدرێت، بەتایبەتیش كە لەئێستادا عێراق بەدەست ڤایرۆسی كۆرۆنا و خراپی رەوشی ئابوری و كەمی خزمەتگوزاریی و بێكارییەوە دەناڵێنێت".


مالیكی داوا لە عێراقییەكان دەكات بەشداری لە خۆپێشاندانەكانی سبەی هەینی نەكەن |\nمالیكی داوا لە عێراقییەكان دەكات بەشداری لە خۆپێشاندانەكانی سبەی هەینی نەكەن\n2011/02/24 at 6:40 PM لێدوانێک بنووسە\nله مێدیاکانه وه:نووری مالیكی سەرۆكی حكوومەتی عێراق ئەمڕۆ پێنجشەم داوای لە عێراقییەكان كرد بەشداری لە خۆپێشاندانەكانی سبەی هەینی لە بەغدا و پارێزگەكانی تری عێراق نەكەن و وریایی دا لە گۆڕینی ئاراستەی خۆپێشاندانە ئاشتیانەكان بەئاراستەیەكی تێكدەرانە.مالیكی لە كۆنگرەیەكی رۆژنامەوانی لە تەلاری ئەنجوومەنی وەزیران كە پەیامنێری ئاژانسی كوردستان بۆ دەنگوباس (ئاكانیوز) ئامادەی بوو گوتی، لە پێگەی خەمخۆری بۆ گیانی عێراقییەكان و بەمەبەستی پوچەڵكردنەوەی پلانەكانی دوژمنانی ئازادی، داوایان لێ دەكەم بەشداری لە خۆپێشاندانی سبەی هەینی نەكەن.\nزیاتر گوتی، بەپێی زانیارییەكان چەند لایەنێكی زانراو هەن هەوڵی بازدان بەسەر داواكارییەكانی هاووڵاتییان و گۆڕینی ئاراستەی خۆپێشاندانەكان بەئاراستەی تر دەدەن، لەپاڵ هەوڵی بەئامانجگرتنی خۆپێشاندانەكان.\nمالیكی جەختی كردەوە، عێراقییەكان مافی ئەوەیان هەیە بیروڕا و داواكارییەكانی خۆیان دەربڕن، بەڵام پێویستە رەچاوی سیستەمی گشتیی وڵات و داوودەزگەكانی بكرێ و ئاماژەی بۆ دۆخی عێراق بەر لە 2003 و ئێستە كرد لە رووی دابینكردنی وزەی كارەبا و خزمەتگوزارییەكانی تر.\nمالیكی لە وتەكانیدا داوای لە هاووڵاتییان كرد پاڵپشتیی حكوومەت بكەن لە نەهێشتنی گەندەڵی و زانیاریدان لەسەر كەسانی گەندەڵ و داواشی لە دادگەی عێراق كرد هەڵوێستی خۆی لەبارەی فایلەكانی گەندەڵی كاراتر بكات و دیاردەی گەندەڵی بە”تیرۆر” چواند.\nلە ماوەی دواییدا خۆپێشاندانی جەماوەری چەند ناوچەیەكی بەغدای پایەتەخت و ژمارەیەك پارێزگەی عێراقی گرتەوە و خۆپێشاندەران داوای دابینكردنی خزمەتگوزاریی زیاتر، دابینكردن هەلی كار و باشتركردنی بژێوی هاووڵاتییانیان كرد لەپاڵ لادانی ژمارەیەك بەرپرسی گەندەڵ لە پۆستەكانیان، بڕیاریشە 25ی ئەم مانگە واتە سبەی هەینی خۆپێشاندانێكی فرەوان ناوچە جیاجیاكانی عێراق بگرێتەوە بۆ ئەو مەبەستە.\nلە برادۆست لاوێن، ن: عەبدوڵا سەبری، و: مەحموود ئیسماعیل/ئاکانوز\nڤیدیۆ:خۆپیشاندانه که ی هه‌ڵه‌بجه‌ی شه‌هید\tتــه‌قــه‌كــردن له خۆپیشانده‌ران هــێرش كــردنه بۆ سه‌ر په‌رله‌مان


مەسرور بارزانی گەیشتە مەکتەبی سیاسیی پارتی\nدیار عه‌زیز 16/06/2019 - 09:58 بڵاوکراوەتەوە لە كوردستان\nراسپێردراوی پێکهێنانی کابینەی نوێی حکوومەتی هەرێمی کوردستان، گەیشتە مەکتەبی سیاسیی پارتی دیموکراتی کوردستان.\nبەپێی راگەیەندراوی نووسینگەکەیەوە، کاتژمێر 10ـی سەرلەبەیانیی ئەمڕۆ یەکشەممە 16-6-2019، مەسرور بارزانی، راسپێردراو بۆ پێکهێنانی کابینەی نۆیەمی حکوومەت، وەک براوەی یەکەمی هەڵبژاردن، لەگەڵ مەکتەبی سیاسیی پارتی کۆ دەبێتەوە.\nمەسرور بارزانی لەگەڵ مەکتەبی سیاسیی پارتی و لێژنەی دانوستاندنکاری ئەو حزبە کۆ دەبێتەوە و کۆبوونەوەکەش تایبەت دەبێ بە پێکهێنانی کابینەی نوێی حکوومەت و پشکی پارتی لەو کابینەیە.\nرۆژی 30ـی ئەیلوولی 2018، هەڵبژاردنی پەرلەمانی کوردستان ئەنجام درا و لە ئەنجامدا، پارتی بووە براوەی یەکەم و 45 کورسیی پەرلەمانی لە کۆی 100 کورسی (11 کورسی بۆ کۆتاکان جێگیر کراوە)، بە دەست هێنا.\nرۆژی چوارشەممە 12-6-2019، لە رێوڕەسمێکدا بە ئامادەبوونی سەرۆکی پەرلەمانی کوردستان و سەرۆکی ئەنجومەنی دادوەریی هەرێمی کوردستان، نێچیرڤان بارزانی، سەرۆکی هەرێمی کوردستان مەسرور بارزانی بۆ پێکهێنانی کابینەی نوێی حکوومەتی هەرێمی کوردستان راسپارد.\nسەرکردەیەکی عەرەب: عێراق و ئیسرائیل لە حاڵەتی شەڕ دان\nگەنجە کوردەکەی فەلووجە بۆ (باسنیوز): ئەفسەرێکی حەشدی شەعبی پەلاماری داوم\nعەلی باپیر و کۆمەڵ لە دەرگای سەرۆک بارزانی دەدەن\nسەرۆکایەتیی هەرێمی کوردستان لێدوانێک لەبارەی ڕەفتاری ئەفسەرە عێراقییەکە بڵاو دەکاتەوە\nپارتی: هەندێ بڕگەی یاسای هەڵبژاردن لە بەرژەوەندیی کورد نییە\nبەرپرسێکی پارتی: خەڵکی مووسڵ لە داهاتوویان دڵنیا نین\nئەمڕۆ 73 ساڵ بەسەر دامەزراندنی پارتی دیموکراتی کوردستان تێ دەپەڕێت


"ئه‌گه‌ر قەیرانی دارایی عێراق نەبوایە رێككەوتنى نێوان هەولێر و بەغدا واژوو كرابوو" | تۆڕی هەواڵی سلێمانی\nHome›هەواڵ›کوردستان›“ئه‌گه‌ر قەیرانی دارایی عێراق نەبوایە رێككەوتنى نێوان هەولێر و بەغدا واژوو كرابوو”\nلەگەڵ ئەوەی شاندێكی باڵای حكومەتی هەرێم بە سەرۆكایەتی جێگری سەرۆكوەزیران چەندین جار سەردانی بەغدایان كرد بە مەبەستی واژووكردنی رێككەوتنی نێوان هەولێر و بەغدا لەسەر پشكی هەرێم و دابینكردنی پارەی مووچەی فەرمانبەران، بەڵام زیاتر لە مانگێكە ئەو شاندە نەگەڕاونەتەوە بەغدا، ئەندامێكی ئەنجوومەنی نوێنەرانی عێراقیش هۆكارەكەی ئاسكرا دەكات.\nشیروان میرزا، ئەندامی ئەنجوومەنی نوێنەرانی عێراق لە فراكسیۆنی یەكێتیی نیشتمانیی كوردستان و ئەندامی لیژنەی دارایی له‌وباره‌یه‌وه بە SNNی راگەیاند: “بەهۆی ئەو قەیرانە داراییەی كە رووبەڕووی عێراق بووەتەوە گرفتی زۆری بۆ حكومەتی عێراق دروستكردووە لە دابینكردنی شایستە داراییەكانی مووچەخۆران لەناویشیاندا پشكی مووچەی فەرمانبەرانی هەرێم كە بەگوێرەی رێككەوتن بە 320 ملیار دینار دیاریكراوە، هاوكات ئەگەر قەیرانی دارایی عێراق بەمجۆرەی ئێستا نەبوایە بێگومان هەرزوو رێككەوتن لە نێوان هەولێر و بەغدا واژووكرابوو”.\nوتیشى: “هۆكاری نەگەڕانەوەی شاندەكەی هەرێم بۆ ئەوە دەگەڕێتەوە كە حكومەتی عێراق لە چاوەڕوانی پەسەندكردنی پرۆژه‌یاسای قەرزكردندایە، چونكە بەبێ پەسەندكردنی ئەو پرۆژە یاسایە عێراق ناتوانێت مووچەی فەرمانبەرانی دابینبكات، لە ناویشیدا پشكی مووچەی فەرمانبەرانی هەرێم، بۆیە گەڕانەوەی شاندەكەی هەرێمیش پەیوەستكراوە بە پەسەندكردنی پرۆژەیاسای قەرزكردن لە پەرلەمانی عێراق”.\nئەو ئەندامەی ئەنجوومەنی نوێنەرانی عێراق ئەوەشی خستەڕوو: “بێگومان هەر دەبێت هەردوو حكومەتی عێراق و هەرێم بگەنە رێككەوتن، چونكە بەدەر لەو رێگایە هیچی دیكەیان لەبەردەستدا نییە، بۆیە ئەگەر پرۆژە یاسای قەرز تێپەڕبێت ئەوا رێككەوتنی نێوان هەولێر و بەغداش واژوودەكرێت”.\nژماره‌یه‌ك په‌رله‌مانتار ره‌تیده‌كه‌نه‌وه به‌شدارى كۆبوونه‌وه‌ى سەرۆکایەتییەکانی هەرێم و نوێنەرانی کورد بكه‌ن\nشێوازی دابەشكردنی هاوكاری بەسەر كەمدەرامەتاندا ئاشكرا دەكرێت\nتەنها لەمساڵدا 170 حاڵەتی دەستدرێژی سێكسی تۆماركراون\nسوپای پاسداران هەرەشەی هێرشی ئەلیکترۆنی لە ئەمریکا دەکات


دەسەڵاتی فرۆكەوانی عیراق: ئاسانكاری بۆ ئەو كەسانە دەكرێت كەدەیانەوێت بگەڕێنەوە\n2020-03-28 21:23 182 جار بینراوە کۆمێنت\nدەسەڵاتی فڕۆکەوانی شارستانی ھەماھەنگی دەکات لەگەڵ دەسەڵاتە فڕۆکەوانییەکانی دیكە بۆ ھێنانەوەی ھاووڵاتییە عیراقیەکان لەدەرەوەی وڵات.\nدەسەڵاتی فڕۆکەوانی عیراقی ئەمڕۆ شەممە (28/3/2020) لەڕاگەیەندراوێكدا ئاماژە بۆ ئەوە دەكات، بەردەوامن لەھەماھەنگی چڕ لەگەڵ دەسەڵاتی فڕۆکەوانی شارستانییەکانی دیكە بەمەبەستی گواستنەوەی ھاووڵاتییە عیراقیەکان کە گیریان خواردووە لەوڵاتانی دیكە، دەشڵێت: لەسەر راسپاردەی ئەنجومەنی وەزیرانی عیراق دەسەڵاتی فڕۆکەوانی عیراقی دەستدەکات بەجێبەجێکردنی رێکاری گونجاو بۆ ئاسانکردنی گواستنەوەی ئەو ھاووڵاتییە عیراقیانەی بەھەر ھۆکارێک زیاتر لەسێ مانگ عیراقیان بەجێ ھێشتووە، جگە لەوانەی ھەڵگری ئیقامەی وڵاتانی دیكەن.\nلەسەر بنەمای ژمارەی ئەو ھاووڵاتییە عیراقیانەی کە لەوڵاتانی دەرەوەن و بەتەمان بگەڕێنەوە لەڕێگەی وەزارەتی گواستنەوەو بەھەماھەنگی لەگەڵ وەزارەتەکانی دەرەوەو تەندروستی، دەسەڵاتی فڕۆکەوانی عیراقی ھەڵدەستی بەگفتوگۆ لەگەڵ ئەو وڵاتانە بەمەبەستی بەدەستھێنانی رەزامەندی رەسمیی بۆ دەستپێکردنی ئەو گەشتە ئاسمانیانە بۆ گواستنەوەیان لەڕێگەی ھێڵی ئاسمانی عیراقییەوە .\nلەڕاگەیەندراوەكەشدا هاتووە: لەکاتی گەڕانەوەیاندا سەرجەم گەشتیارەکان لەفڕۆکەخانەی بەغدا پشکنینیان بۆ ئەنجامدەدرێت و دواتر کەرەنتین دەکرێن بەپێی رێنمایەکانی وەزارەتی تەندروستی بۆ دڵنیابوون لەئەگەری توشبوون بەڤایرۆسی ' کۆرۆنا.\nئاماژە بۆ ئەوەشكراوە، سەرجەم رێکارەکان بۆ ڕێگرتن لەتەشەنەکردنی دژواری ڤایرۆسی کۆرۆنا پەیڕەودەکرێت بەئامانجی پاراستنی ھاووڵاتیان بەپیێ راسپاردەکانی رێکخراوی تەندروستی جیھانی ، بۆیە پێویستە ھاووڵاتیان لەھەر وڵاتێکن بۆ گەڕانەوەیان پەیوەندی بەنووسینگەکانی ھێڵی ئاسمانی عیراقی، یاخود باڵیۆزخانەو كونسوڵگەرییەکانی عیراقەوە بکەن بەمەبەستی تۆمارکردنی ناوەکانیان.\nبه‌شی په‌یوه‌ندییه‌گشتیه‌کان و راگه‌یاندنی\nفڕۆکەخانەی نێودەوڵەتی سلێمانی\nداوای هەڵوەشاندنەوەی پەرلەمانی عیراق دەكرێت 2020-05-31 13:40\nسەركردەیەكی داعش دەستگیرکرا 2020-05-31 09:35\nموسڵ... لەئۆپراسیۆنێكدا ١٧ داعش كوژران 2020-05-30 20:16\nدەسەڵاتی فرۆكەوانی عیراق ماوەی راگرتنی گەشتەكانی درێژكردەوە 2020-05-30 18:00


له سبه‌ینێوه شه‌پۆلێكی به‌فر و باران ڕوو له‌هه‌رێمی كوردستان ده‌كات\nبه‌ڕێوه‌به‌رایه‌تی گشتی كه‌شناسی و بومه‌له‌رزه‌زانی هه‌رێم رایگه‌یاند: له ڕۆژی پێنج شه‌ممه‌وه شه‌پۆلێكی به‌فر و باران له‌ژێر كاریگه‌ری نزمه پاڵه‌په‌ستۆی ده‌ریای سپی ناوه‌ڕاست و ده‌ریای سوور ڕوو له‌هه‌رێمی كوردستان ده‌كات و تا ڕۆژی دووشه‌ممه به‌رده‌وام ده‌بێت.\nبه‌ڕێوه‌به‌رایه‌تی گشتی كه‌شناسی و بومه‌له‌رزه‌زانی هه‌رێم پێشبینی كردووه له‌و چه‌ند ڕۆژه‌دا باران بارین سه‌رتاسه‌ری هه‌رێم بگرێته‌وه‌و هۆشداریشی داوه له‌وه‌ی كه هه‌وره تریشقه‌شی له‌گه‌ڵ ده‌بێت، هه‌روه‌ها له‌ناوجه شاخاوییه‌كاندا به‌فر بارین ده‌ستپێده‌كات.\nله راگه‌یه‌ندراوه‌كدا ئه‌وه‌ش هاتووه: ئه‌م شه‌پۆله سه‌ره‌تا له ناوچه‌كانی رۆژئاوای هه‌رێم ده‌ستپێده‌كات و پێشبینیش ده‌كرێت بڕێكی زۆر باران ببارێت و پله‌كانی گه‌رماش دوو تا چوار پله‌ی سیلیزی نزم ده‌بێته‌وه.\n1527 جار خوێندراوەتەوە


هانده‌رانی بۆكا هه‌ڕه‌شه‌كه‌یان جێبه‌جێكرد – Knwe.org\nسەرەکی » وەرزش » هانده‌رانی بۆكا هه‌ڕه‌شه‌كه‌یان جێبه‌جێكرد\nئه‌و فه‌رمانبه‌ره‌ی كه به‌هۆی وێنه‌گرتن له‌گه‌ڵ روفاتی ماردۆنا له‌سه‌ر كار دوورخرایه‌وه له‌لایه‌ن ئۆلتراسی بۆكاجۆنیۆرز كۆتایی به ژیانی هێنرا وه‌ك چۆن هه‌ڕه‌شه‌ی ئه‌وه‌یان لێكردبوو.\nهانده‌رانی تۆپی پێ به‌تایبه‌ت له ئه‌رژه‌نتین دووچاری شۆك بوون كاتێك هه‌واڵی كۆچی دوایی مارادۆنای ئه‌فسانه‌یان بیست كه سه‌دان هه‌زاریان له بۆینس ئایرس دوا ماڵئاواییان لێكرد.\nمارادۆنا لای ئه‌رژه‌نتینه‌كان زۆر پیرۆزه به‌جۆرێك كه په‌رستگای تایبه‌ت به‌خۆی هه‌یه‌و زیاتر له 500 هه‌زار كه‌س په‌یڕه‌وی ئه‌و په‌رستگایه‌ن، بۆیه ئه‌نجامدانی هه‌ڵه‌یه‌ك به‌رامبه‌ر به‌و ئه‌ستێره‌یه هاوشێوه‌ی ئه‌و كارمه‌ندای لیژنه‌ی رێكخه‌ری مه‌راسیمی ناشتنی ئه‌و ئه‌فسانه‌یه كردی به دڵنیاییه‌وه باجه‌كه‌ی قورس ده‌بوو.\nئه‌و كارمه‌نده كه ناوی مۆلینایه پۆسته‌كه‌ی قۆستۆته‌وه بۆ ئه‌وه‌ی وێنه‌یه‌ك له‌گه‌ڵ ئه‌و ئه‌فسانه‌یه بگرێت كه كه تابوت و كفنه‌كه‌ی كردۆته‌وه‌و وێنه‌ی له‌گه‌ڵ گرتووه‌و له تۆڕه كۆمه‌ڵایه‌تیه‌كانیش بڵاویكردۆته‌وه.\nئه‌م ره‌فتاره بووه‌ته هۆی توڕه‌یی ئه‌رژه‌نتینه‌كان كه به سوكایه‌تی بۆ مارادۆنا له قه‌ڵه‌میان داو هه‌ڕه‌شه‌ی كوشتنیان لێكرد له‌سه‌رو هه‌مووانیشه‌وه هانده‌ره سه‌رسه‌خته‌كانی بۆكاجۆنیۆرز و لیژنه‌كه‌ش به ناچاری له كاره‌كه دووریان خسته‌وه.\nهانده‌رانی مارادۆنا به‌وه‌وه نه‌وه‌ستاون كه ئه‌و كارمه‌نده له كاره‌كه‌ی دوور خراوه‌ته‌وه به‌ڵكو داوا ده‌كه‌ن كه ره‌گه‌زنامه‌ی ئه‌رژه‌نتینی لێ بسه‌نرێته‌وه و به‌ڵام ئه‌م داوایه‌یان جێ به‌جێ نه‌كرا به‌هۆی ئه‌مه‌ش تۆڵه‌ی ئه‌و بێ رێزیه‌یان لێكرده‌وه‌و كوشتیان و ته‌رمه‌كه‌شیان خستبووه ته‌نه‌یه‌كی خۆڵه‌وه كه دوای رۆژێك له كوشتنی له‌لایه‌ن پۆلیس دۆزرایه‌وه.


هۆی سـەربڕینی مانگاكە..چیرۆكه قورئانیه‌كان | ماڵپەری قورئانی پیرۆز\nئەمەش شێوازێكی هونەریی چیرۆك گێرانەوەی قورئانە.. (سید قطب) خودا لێی خۆشبێت‌و پلەی بەرزكات- لەتە فسیرەكەیدا (فی ظلال القران) دەڵێت: (لەكۆتاییدا دێینە سەرجوانیی خستنە ڕووی چیرۆكەكەو رێكخستنی لەگەڵا ئەم بەشەی دواییدا.. ئەمە چیرۆكێكی كورتەو لەسەرەتادا ئێمە لەبەردەم نادیار (مجهول)ێكدا دەوەستین، كە نازانین چیی لەدواوەیە .. ئێمە لە سەرەتای چیرۆكەكەدا نازانین بۆچی خودا فەرمان بە (بنواسرائیل) دەكات، كە مانگایەك سەرببڕن، هەروەها (بنو ئیسرائیل)یش لەوكارەدا نەیانزانیوە بۆچیە، لەمەشدا تاقیكردنەوەیەك بۆ ڕادەی پەیڕەوكردن‌و بەدەمەوەهاتن‌و پێ تەسلیم بوونی ئەوان هەیە.. پاشان گفتوگۆی نێوان موساو گەلەكەی لەچیرۆكەكەدا رێچكە دەگرێتەبەرو، دەبینین گفتوگۆكە ناپچڕێت تاكو ئەوەی لەنێوان موساو خودای پەروەردگاریدا هەبووە بسەلمێت، لەكاتێكدا ئەوان هەموو جارێك داوایان لە موسا دەكرد پرسیارێك لە پەروەردگاری بكات، ئەویش پرسیارەكانی پێ دەگەیاندو وەڵامی لەلایەن خوداوە بۆ دەهێنانەوە.. بەڵام ئاڕاستەی چیرۆكەكە واناڵێت، كە هەر پرسیاری لە پەروەردگاری كردبێتەوەو، كە ئەویش هەر وەڵامی بۆیان دابێتەوە، بەڵكو هەر بێ‌دەنگییە، كە شایستەی گەورەیی خودایە، ئەو گەورەیییەی كە ناشێت لەرێگەی عینادی‌و نكووڵیی (بنواسرائیل)دا بەراورد بكرێت پاشان كۆتایی چیرۆكەكە بەو رووداوە لەناكاوە دێنێت [وەك چۆن (بنو اسرائیل)یش لەناكاودا بینیان]، كە پیاوە مردووەكە زیندوو دەبێتەوەو ڕادەپەڕێت، ئەوەش بەهۆی ئەوەی بەشێكی مانگایەكی بێدەنگی سەربڕاوی پیادا دەكێشن، ئەو مانگایەی كە ژیانی تیانەماوەو مادەیەكی ژیانیشی تیادا نەبوو، لەوێشەوە (جوانیی ڕاگەیاندنی دەربڕین) لەگەڵا (حیكمەت خستنەڕووی بابەتیانە) لە كورتە چیرۆكێكی جوانی قورئانیدا یەك دەگرن‌و پێك دەگەن).\nلەوانەیە حیكمەت لە دواخستنی دیاریكردنی هۆیەكەش ئەوەبێت تا بیسەرو گوێ بیستی ئەم بەرسەرهاتە ئاگاداری نموونەیەك لە نەفس نزمیی جوولەكەو لە ئاكاری خراپیان‌و، لە هەڵوێستیان بەرامبەر پێغەمبەرانیان‌و فەرمانەكانی پەروەردگاریان بێت.\nئەوان خۆیان ئاتاجیان بەسەر بڕینی مانگاكە هەبووەو هەر خۆیشیان سوودیان لـێ‌بینیوە، كەچی سەرەڕای ئەوەش ئەو ڕەفتارانەیان نواند كە باسمان كرد، ئەی ئەگەر سوودیان لەوە نەبینیبایە ئاخۆ چ ڕەفتارو هەڵسوكەوتێكی تریان بنواندایە؟!\nخودا خواستی وابووە ئەوەی شاردوویانەتەوە دەریخات‌و پەردە لەسەر بكوژی ڕاستەقینە هەڵداتەوە. هەرواش بووە، بەشێك لە لاشەی مانگا سەربڕراوەكەیان داوە بە لەشی مرۆڤە مردووە كوژراوەكەداو گیانی بە بەرداهاتۆتەوەو ژیانی بۆ گەڕاوەتەوەو باسی بكوژەكەی خۆی بۆ كردوون هەندێك لە كەسانی پێشین بیروڕای جیاوازیان لەسەر ئەوبەشەی لاشەی مانگاكە هەیە، كە پێیان داوە لە تەرمی كابرا كوژراوەكە، بەڵام ئێمە جیاوازیی بیروڕاو وتەكانیان باس ناكەین‌و بەشیاوی نازانین قووڵا ببینەوە بۆ هەوڵی دیاریكردنی ئەو بەشەی مانگاكە، ئەمەش بەهۆی نەبوونی سوود لە زانینی‌و لە پێداگرتن لەسەری.\n(ئیمامی: طبری) مەسەلەی جیاوازی وتە‌و بیروڕای ئەو كەسانەی بە شتێكی باش دانەناوەو گوتوویەتی: (هەواڵی ڕاست لای ئێمە هەر ئەو فەرمایشتەی قورئانە، تەفسیری ئەم فەرمایشتەش تەنیا ئەوەیە خودا فەرمانی پێكردوون بەشێكی لاشەی مانگاكە (یان بە پارچەیەكی لاشەكەی لە تەرمی كابرای كوژراو بدەن تاكو تەرمە لێدراوەكە زیندوو دەبێـتەوە ئیدی هیچ ئاماژەو دەلالەتێكی دی لە ئایەتەكەدا نییەو هیچ هەواڵێكی ئەوتۆش نییە، كە بكرێتە بەڵگە لەسەر ئەوەی كام بەش‌و پارچەی مانگاكە فەرمانی لەسەر پێكراوە، تا پێی بدرێت لە جەستەی كوژراوەكە. دەشێـت ئەوە نەرمی شانی بووبێت، یان هەر لاو پارچەیەكی تری بووبێـت نەزانینی ئەو پارچەیەی، كە لە تەرمی پیاوە كوژراوەكەیان پێداوە، هیچ زیانێكی نییەو زانینیشی سوودمەندنییە، ئەگەرچی دان بنرێت بەوەدا، كە ڕاستە ئەو گەلە بەهەر پارچەیەكی مانگا سەر بڕراوەكە لە تەرمی كوژراوەكەیان داوە، خوداش كابرای كوژراوی بۆ زیندوو كردوونەوە


مەغدید حاجی/ مامۆستاو رۆژنامەنووس (خالید بەکر ئەیوب)\nمامۆستاو رۆژنامەنووس (خالید بەکر ئەیوب)\nــ لە ساڵی 1948 لە هەولێر لە دایکبووە. دەگەڕێنەوە سەر خێڵی شکاک.\nــ لە ساڵی 1955 چۆتە قوتابخانەو قۆناغی سەرەتایی لە قوتابخانەی (ئەربیل ئولا) تەواوکردووە.\nــ لە ساڵی ۱۹٦۲دا چۆتە قوتابخانەی ناوەندی و بە سەرکەوتوویی تەواوی کردووە.\nــ لە ساڵی 1965 لە خانەی مامۆستایانی هەولێر وەرگیراوەو لە ساڵی خوێندنی (1967-1968) تەواوی کردووەو بۆ یەکەمجار لە قوتابخانەی گوندی قازیخانەی دەشتی هەولێر دامەزراوە.\nــ نزیکەی 15 ساڵ لە قوتابخانەکانی دێهاتەکانی هەولێر وەکو مامۆستا خزمەتی پرۆسەی پەروەردەو فێرکردنی کردووە...\nـ لە هەشتاکان لە قوتابخانەی خالیدی کوڕی وەلید لە هەولێر وانەی عەرەبی وتۆتەوە.\nــ لە سەرەتای نەوەتەکاندا، لە قوتابخانەی سامان لە گەڕەکی تەیراوە یاریدەدەری بەڕێوەبەر بوو.\nــ لە ساڵی 1993، بە سەرپەرشتیاری پەروەردەیی دامەزراوە.\nــ لە ساڵی 2011، وەک سەرپەرشتیاری پەروەردەیی خانەنشین کراوە.\n٭ مامۆستا خالید وەک نووسەرو رۆژنامەنووس:\nــ یەکەم نووسینی بۆ ساڵی 1969 دەگەڕێتەوە، بریتییە لە وەرگێڕانی شیعرێکی شاعیری ناودار محەمەد ساڵح دیلان لە کوردییەوە بۆ عەرەبی.لە رۆژنامەی (النور)کە لە بەغدا دەردەچوو، بڵاوکراوەتەوە.\nپێشەکی بۆ دیوانی (دوڵبەرودڵداری) شاعیری میللی حەبیب مەنمی میرانی نووسیوە. هەروەها لە رۆژنامەی ئەوکاتی (هاوکاری) نووسینی بڵاو دەکردەوە..\nــ هەر لە کۆتایی شەستەکاندا،تێکەڵ بە بواری ڕۆشنبیری و سیاسەت بووە..لە بواری سیاسەتدا چەپێکی سەربەخۆ بوو.. سەرەڕای خەمە گەورەکەی، کە نەتەوەکەی چەوسێنراوەتەوە و زوڵملێکراوە و بێ قەوارەیەکی سیاسی و نەتەوەیی سەربەخۆیە؛ هەردەم لە بەرەی چینی هەژاروچەوساوەکان بووەو بۆ مافە نەتەوەیی و چینایەتییەکانی گەلەکەی خەباتی کردووە.\nـ لە دوای راپەڕینی 1991، وەکو ڕۆژنامەنووسێکی کاراو بەتوانا هاتۆتە مەیدان،زیاتر نووسین و وتارەکانی بە عەرەبی دەنووسی و بڵاوی دەکردنەوە..\nــ لە ڕۆژنامەی (الاتحاد) ئۆرگانی عەرەبی (ی. ن .ک) وەکو نووسەر کاری دەکرد،بەرپرسی نووسینگەی ئەم هەفتەنامەیە بوو لە هەولێر .هەروەها نووسینەکانی بە هەردوو زمانی کوردی و عەرەبی لە گۆڤارو رۆژنامەکانی:( کوردستانی نوێ،برایەتی،ڕێگای رزگاری،رێگای کوردستان، پەیامی مامۆستا، پانیپال) بڵاو کردوونەتەوە..\nهەروەها لە ساڵی 1999 لە بەشی ڕاگەیاندنی کۆمەڵەی هیوای عیراقی کاری کردووەو بڵاوکراوەیەکی وەرزی بە ناوو نیشانی (پەیامی هیوا)بە هەردوو زمانی کوردی و عەرەبی و بە کۆششی تاکە کەسی دەرکردووە.\n٭ لە بواری سەندیکایی:\nــ دوای یەکگرتنەوەی سەندیکای ڕۆژنامەنووسانی هەولێرو یەکێتی ڕۆژنامەنووسانی سلێمانی،لە ساڵی 2004 دا، وەکو ئەندامی ئەنجومەن هەڵبژێردراو لێپرسراوێتی بەشی ڕۆشنبیری پێ سپێردرا،هەروەها کرایە سکرتێری نووسین ی گۆڤاری (ڕۆژنامەنووس). دواتر بۆتە جێگری سەرنووسەر.\nلە 2011 دا ئەرکی سکرتێری نووسینی گۆڤاری(الصحفي) پێ سپێردرا..\nــ پاش کۆچی دوایی، سەندیکای ڕۆژنامەنووسان هەڵسا بە چاپکردنی کتێبێک بە ناوی (اكلیل) کە کۆی وتارەکانیەتی کە لە گۆڤاری (الصحفي) مانگانە بڵاوی دەکردنەوە.\n٭ باری کۆمەڵایەتی:\nــ مامۆستا خالید، خاوەنی 8 برایە بە ناوەکانی:( فەرید زامدار، وەلید، سدیق ــ کە هەرسێکیان کۆچی دواییان کردووە.ــ، سادق، رەفیق، ماجید، وەفیق، خاڵس) و خاوەنی پێنج خوشکە:( نەجات، شادیە؛ هەردوویان کۆچی دواییان کردووە، نادیە، نەدوە، نەجاح، ئەفراح)\nــ مامۆستا خێزاندار بوو، خێزانەکەی ناوی (ئەنیسە رەئوف ئیسماعیل)ە، پیشەی مامۆستابوو. خاوەنی چوار منداڵن؛ سێ کوڕو یەک کچ. کوڕە گەورەکەی د. دیار، پزیشکی ددانە، یاریدەدەری پرۆفیسۆرە، لە زانکۆی پزیشکی هەولێر، یاریدەدەری راگرە لە کۆلێژی پزیشکی ددان..\nکچەکەشی بنار مامۆستای زانکۆیە لە کۆلێژی زانست. بەیار کارمەندی دەرمانخانەیە. ژیاریش کاسبە و هونەر دۆستە،کە لە بەشێک لە فیلم و دراما کوردیەکان وەکو ئەکتەر بەشداری کردووە.\n٭ لە رۆژی 12-4-2019 پاش تووشبوون بە نەخۆشییەکی کوشندە دڵە گەورەکەی مامۆستاو نووسەری بەڕێزو خۆشەویست خالید بەکر ئەیوب لە لێدان کەوت.\nهەزار دروود بۆ گیانی پاکی و یادی بەخێر.\nزۆر سوپاس بۆ کاک بەیار خالد کە زانیاری دەوڵەمەندی دەربارەی ژیاننامەی باوکی بۆ ئامادەکردم، بۆ من بوو بە سەرچاوەی سەرەکی.\nوێنە كة مامۆستا خالید بەکر ئەیوبة، کە لە گوندی قازیخانە مامۆستا بووە، لە 15-2-1975 گیراوە .سوپاس بۆ خاوەنی واری شاعیری خۆشەویست فەرید زامدار کە ئەم وێنەیەی بۆ ناردم.


دادگاییکردنی سزادراوەکانی بادینان دادپەروەرانە نەبووە – لڤین پرێس\nڕێکخراوی ئازادی و مافی مرۆڤی نێودەوڵەتی:\nدادگاییکردنی سزادراوەکانی بادینان دادپەروەرانە نەبووە\nڕێکخراوی ئازادی و مافی مرۆڤی نێودەوڵەتی، سەبارەت بە سزادانی ڕۆژنامەنووس و چالاکوانەکانی بادینان، ڕاگەیەندراوێکی بڵاو کردەوە و ڕایگەیاند، دادگاییکردنەکەیان دادپەروەرانە نەبووە، هاوکات داوای ئازادکردن و قەرەبوو کردنەوەی سزادران دەکات.\nڕێکخراوی (ئازادی و مافی مرۆڤی نێودەوڵەتی) سەبارەت بە سزادانی پێنج ڕۆژنامەنوس و چالاکی مەدەنی لە هەرێمی کوردستان، ڕاگەیەندراوێکی بڵاو کردەوە.\nلە بەشێکی ڕاگەیەندراوەکەدا هاتووە: چەندین تێبینیمان داوەتە حکومەتی هەرێمی کوردستان و رونمان کردۆتەوە کە دادگایی کردنەکە، دادپەروەرانە نەبووە هەروەها لە کاتی وەرگرتنی وتەی راگیراوەکاندا پارێزەریان نەبووە و بەشێوازێکی نەشیاو مامەڵەیان لەگەڵدا کراوە بەزۆر ئیمزایان پێکراوە هەربەپێی یاسا تۆمەتبار دەبێت لە شوێنی ئەنجامدانی کارەکەی دادگای بکرێت بەڵام ئەوان گواستراونەتەوە بۆ دادگای هەولێر و ئەمەش بەمەبەستی سزادانیان.\nهاوکات ڕێکخراوی ئازادی و مافی مرۆڤی نێودەوڵەتی داوای ئازادکردنیان دەکات لە حکومەتی هەرێمی کوردستان وە قەرەبووکردنەوەی ماوەی راگرتنیان بە نایاسایی دەکات.\nداوای لێکۆلینەوەی خێرادەکات لە دادگای کردنیان و گواستنەوەیان بۆ شارێکی دیکە و هێشتنەوەیان لە شوێنی نەگونجاودا ئەشکەنجەدانیان لەکاتی لێکۆڵینەوەدا.\nڕێکخراوەکە ئاماژەی بۆ ئەوەشکردووە کە لە ئەگەری ئازاد نەکردنی ڕۆژنامەنوسان و چالاکانی مەدەنی ڕێکخراوی ئازادی و مافی مرۆڤ داوای یاسای لەدادگای نێودەوڵەتی تۆماردەکات وەک فشارخستنەسەر دەسەڵاتی دادوەری لە هەرێمی کوردستان.\nڕاگەیەندراوی ڕێکخراوی (ئازادی و مافی مرۆڤی نێودەوڵەتی) سەبارەت بە سزادانی پێنج ڕۆژنامەنوس و چالاکی مەدەنی لە هەرێمی کوردستان\nڕێکخراوی ئازادی و مافی مرۆڤی نێودەوڵەتی لە هەرێمی کوردستانی – عێراق بەوردی چاودێری دادگایکردنی پێنج رۆژنامەنوس و چالاکی مەدەنی بە ناوەکانی (شێروان شێروانی – شڤان سەعید – ئەیاز کەریم – مەریوان عیسا – گۆهدار زێباری) کرد و چەندین تێبینیمان داوەتە حکومەتی هەرێمی کوردستان و رونمان کردۆتەوە کە دادگایی کردنەکە، دادپەروەرانە نەبووە هەروەها لە کاتی وەرگرتنی وتەی راگیراوەکاندا پارێزەریان نەبووە و بەشێوازێکی نەشیاو مامەڵەیان لەگەڵدا کراوە بەزۆر ئیمزایان پێکراوە هەربەپێی یاسا تۆمەتبار دەبێت لە شوێنی ئەنجامدانی کارەکەی دادگای بکرێت بەڵام ئەوان گواستراونەتەوە بۆ دادگای هەولێر و ئەمەش بەمەبەستی سزادانیان، وەلەکاتی دادگای کردنەکەدا راگیراوەکان نەیان توانیوە تانە بدەن و باسی ئەوەشیان کردووە کە لەژێر ئەشکەنجەدا دانپێدانانیان پێکراوە جگەلەوەی شوێنی زیندانی کردنیان گونجاو نەبووە و هەربۆیە مانگرتنیان راگەیاندووە.\nڕیکخراوی ئازادی و مافی مرۆڤی نێودەوڵەتی داوای ئازادکردنیان دەکات لە حکومەتی هەرێمی کوردستان وە قەرەبووکردنەوەی ماوەی راگرتنیان بە نایاسایی دەکات.\nئەمە لەکاتێکدایە خەڵکی کوردستان دەیەوێت هەمیشە پاڵپشتی کۆمەڵگەی نێودەوڵەتی هەبێت و لەنێو ململانێ هەرێمی و ناوچەییەکاندا بیپارێزن، ناکرێت نوێنەرایەتی وڵاتانی پاڵپشتی کۆمەڵگەی نێودەوڵەتی بخرێنە نێو ململانێ ناوخۆییەکان و لە هەندێک دۆسیەوە تێوەبگلێندرێن، کە پاڵپشتییەکانمان کەمببنەوە بۆ هەرێمی کوردستان، لە ئەگەری ئازادنەکردنی ڕۆژنامەنوسان و چالاکانی مەدەنی ڕێکخراوی ئازادی و مافی مرۆڤ داوای یاسای لەدادگای نێودەوڵەتی تۆماردەکات وەک فشارخستنەسەر دەسەڵاتی دادوەری لە هەرێمی کوردستان – عێراق\nداواش لەسەرجەم کۆنسوڵخانەکان دەکات پێدانی ڤیزا بە کەسانی بەشدار لە دادگای کردنەکە رابگرێت.\nڕێکخراوی ئازادی و مافی مرۆڤ لە هەرێمی کوردستان – عیراق\nبەشێكی بینای كۆنی دادگای سلێمانی فرۆشرا


ئه‌ندامانى ئه‌نجومه‌نى نوێنه‌ران به‌زۆرینه‌ى ده‌نگ ئه‌وه‌یان په‌سه‌ندکرد که مایک پێنس جێگرى سه‌رۆکى ئه‌مه‌ریکا هه‌وڵبدات به پێى مادده‌ى 25ى هه‌موارکراوى ده‌ستوورى ئه‌مه‌ریکی، تره‌مپ له‌کاربخات، به‌ڵام پێنس ئه‌وه‌ى ره‌تکردووه‌ته‌وه.\nبۆ ره‌زامه‌ندى دان له‌سه‌ر مادده‌ى 25ى هه‌موارى ده‌ستوورى ئه‌مه‌ریکا جێگرى سه‌رۆکى ئه‌مه‌ریکا و زۆرینه‌ى ئه‌ندامانى کابینه‌که‌ى تره‌مپ پێویسته به نووسراوێک ئه‌وه رابگه‌یه‌نن که تره‌مپ له توانایدا نییه ئه‌رکه‌کانی به‌رێوه‌ببات، به‌ڵام مایک پێنس جێگرى سه‌رۆکى ئه‌مه‌ریکا ئه‌وه‌ى ره‌تکردووه‌ته‌وه.\nمایک پێنس له‌نامه‌یه‌کدا بۆ نانسى پیلۆسى ده‌نوسێت:" هه‌شت رۆژى ماوه تێرمى سه‌رۆکایه‌تى تۆ و ئه‌ندامانى دیموکراته‌کان داواده‌که‌ن که من و کابینه‌که مادده‌ى 25 هه‌موارکراوى ده‌ستوور به‌کاربهێنین. به‌ڵام ئه‌م جۆره رێوشوێنه له به‌رژه‌وه‌ندى گه‌له‌که‌مان ده‌ستوره‌که‌ماندا نییه‌و ناگونجێت".\nبڕیاره رۆژى 20ى کانونى دووه‌م که ته‌نها حه‌وت رۆژى ماوه، جۆبایدن سه‌رۆکى هه‌ڵبژێردراوى ئه‌مریکا بگاته کۆشکى سپى و سوێندى یاسایى بخوات.\nکۆشکى سپى: یه‌که‌م په‌یوه‌ندى جۆوبایدن له‌گه‌ڵ جه‌ستن ترودۆ ده‌بێت\nجۆو بایدن بۆ یه‌که‌مجار واژۆ له‌سه‌ر چه‌ند نوسراوێک ده‌کات\nجۆو بایدن:خه‌ڵکانى سپى پێست له‌وانى دیکه زیاتر نین\nته‌قینه‌وه‌یه‌ک ئیسپانیاى هه‌ژاند


جیهان – ژینیار\nئەم گفتوگۆیە لەگەڵ فەیلەسوف و کۆمەڵناسى فەڕەنسى، ژان بۆدریار (1929-2007)، لەلایەن سۆزان مۆر و ستیڤن جۆنستۆنەوە لە کانونى دوەمى ساڵى 1989، بۆ گۆڤاری “مارکسیزمى ئەمڕۆ”ى بەریتانى ئەنجامدراوە. لە ئەسڵدا بە ناونیشانى “سیاسەتەکانى فریودان”(The Politics of Seduction) بڵاوبووەتەوە. لێرەدا پشت بەو نوسخەیە بەستراوە کە لە کتێبى Baudrillard live: Selected Interviews دا هاتووە و “مایک گین” (ڕۆتلیدج 1993) بە چاپى گەیاندووە.\n“25 خولەکی ترم ماوە”0\nلەو تەپۆڵکەیە سێدارەیان هەڵدا\nهێشتا 25 خولەکی ترم ماوە\nگشت ئەو شارە دەخوازن لە سێدارە دانم ببینن


ناکۆکییەکانی نێوان ئانکەرە و مۆسکۆ دوابەدوای خستنە خوارەوەی فڕۆکەیەکی جەنگیی هێزی ئاسمانی ڕوسیا هێندەی تر ڕەوشی ناوچەکەی ئاڵۆزکرد و چاودێرانیش وەک بەڵگەیەک دەیهێننەوە بۆ ڕوانینەکانیان لەسەر گۆڕانکارییە چاوەڕوانکراوەکان.\nئایا کورد لە کوێی ئەم گۆڕانکاریانەدایە؟\nبورهان ڕەئوف، نوسەر و لێکۆڵەر دەڵێت ئێستە هێزی زیاتر هاتونەتە ناوچەکە و دەستێوەردانی گەورەی هێزە هەرێمییەکان هەن و لەم ڕەوشە ئاڵۆزەشدا کورد فاکتەرێکی سەرەکییە لە شەڕی دژی توندڕەوانی دەوڵەتی ئیسلامیدا لە ڕۆژئاوا و لە باشوری کوردستان و دەشڵێت ئێستا کورد ئەو دیفاکتۆیەیە کە وڵاتە گەورەکان سەرو سەودایەکی تایبەتی لەگەڵدا دەکەن.\nبەڕێز ڕەئوف دەڵێت زۆریش گرنگە بۆ کورد لە ئێستادا دەستکەوتە ئاسایشییەکان و رێکەوتنەکانی لەسەر بنچینەی ئاسایشی و لەشکریی کراون بگۆڕێت بۆ دۆکیۆمێنتی نوسراوی سیاسی.\nلە میانەی وتووێژەکەیدا لەگەڵ بەڵێن ساڵح، بورهان ڕەئوف ئاماژەش بەوە دەکات کە کورد لەسەر زەوی خۆی خاوەنی بەرژەوەندی خۆیەتی و دەڵێت ئەگەر ئەمڕۆ ئێران یان تورکیا خاوەنی بەرژەوەندییەک بن یانیش ئەوانەی دەستێوەردانیان لە عێراق و سوریادا کردووە دەبنە مەترسی بۆسەر ناوچەکە هەر بۆیە وەک دەڵێت لێرەدا پێویستە کورد بێلایەنی خۆی بپارێزێت و تەواوی هەوڵەکانی بۆ چەسپاندنی مافەکانی بێت.\nوتووێژ لەگەڵ بورهان ڕەئوف


کوردیپێدیا - 00-04-1910\n📅 00-04-1910 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- رووسیا و بەریتانیا ئاگادارییەکی توندیان دایە تورکیا، لەسەر ئەوەی کە ورمێی داگیرکردووە.\n 📕 پەڕتووک | 🏳 کوردیی ناوەڕاست | م. س. لازاریڤ - کێشه‌ی کورد, 1896 - 1917 - د. کاوس قه‌فتان, له رووسییه‌وه کردوویه به کوردی و پێشه‌کی و په‌راوێزی بۆ نووسیوه - به‌شی یه‌که‌م - چاپخانه‌ی ئه‌لجاحیز - به‌غداد - 1989. لاپەڕە: 306\n👁 ئەم بابەتە 4,905 جار بینراوە


ژینگەدۆستی = نیشتمانخۆشەویستی\n10:37 - 6 سەرماوەز 2719\nهەر شتێک، لە کۆمەڵێک شتی بچووک دروست بووە کە هەر کام لە جێی خۆیدا، ڕۆڵی تایبەتی خۆی دەگێڕێت و گرینگیی تایبەتی خۆی هەیە؛ لە لەشی مرۆڤ و گیاندارانەوە بگرە، تاکوو گۆی زەوی. ئێستا بۆ نموونە ئێمە چۆن دەبێت خۆمان خۆش بوێت، بەڵام چاوی خۆمان، قاچی خۆمان و گوێکانی خۆمان خۆش نەوێت؟! نیشتمانیش هەر بەو جۆرەیە. نیشتمانیش لە شتانێکی بچووک پێک دێت. وەک "بەختیار عەلی" کە دەڵێت: "نیشتمان لە کۆمەڵێک شتی بچووک دروست بووە، مرۆڤ گەر ئەو شتە بچووکانەی خۆش نەوێت، نیشتمانیشی خۆش ناوێت". ئێستا ئەو شتە بچووکانە چین؟!\n"بەختیار عەلی" لە شوێنێکی تردا دەڵێت: "منداڵان بەر لەوەی فێری خۆشەویستیی نیشتمان بن، دەبێ فێری خۆشەویستیی ژیان ببن، دەبێ فێر بن پەپوولەیان خوش بوێت، حەزیان لە دەنگی بولبول بێت". ئەڵبەت ڕەنگە ئێمە لە منداڵیدا فێری ئەم شتانە نەکرابێتین، بەڵام خۆ بڕیار نییە تا مردن لەسەر ئەم ڕێچکە هەڵەیەدا بژین. ئەڵبەت ئەوە ژیان نییە و جۆرێک تێپەڕاندنی زەمانە، بەڵام لە شێوازە نەگونجاوەکەی.\nوتمان کە نیشتمان لە شتانێکی بچووک دروست بووە و تا ئەو شتە بچووکانەمان خۆش نەوێت، ناتوانین خودی نیشتمانمان خۆش بوێت. ناکرێتیش بڵێین ڕقم لە چیاکانی وڵاتەکەمە، بەڵام عاشقی نیشتمانم! وەک ئەوە وایە بڵێیت ڕقم لە چاوی یارەکەمە، بەڵام عاشقی یارەکەمم! بۆیە ئەمانە پارادۆکسن، یان ئێمە خراپ لە عاشقی تێگەیشتووین، یان بەدڵنیاییەوە عاشقی ئاوا نییە.\nلەمانە تێپەڕین. نیشتمان، لە شاخ، ئاو، هەوا، خەڵک، گیانلەبەر، دارستان، مۆسیقا، فەرهەنگ و زمان و... دروست بووە، کە هەر کام لە جێی خویدا تایبەتمەندییەکی هەیە کە ڕەنگە زۆر لەگەڵ شتە هاوشێوەکەی لە نیشتمانی کەسێکی تردا جیاواز بێت. لەم بابەتەدا بەشی ژینگەکەی جیا دەکەمەوە، کە شاخ و ئاو و گیانلەبەر و دارستان لەخۆ دەگرێت و لەسەری بەکورتی دەدوێم.\nمن نیشتمانم خۆش دەوێت، کەواتە دەبێ ژینگەکەشم خۆش بوێت و چۆن خۆم وەک پارێزەری وڵات ناو دەبەم، دەبێ ئاوەهاش پارێزەری ژینگەکەی بم. چۆلەکەکانیم خۆش بوێت، ئاوی کانیاوەکانیم خۆش بوێت، ڕێواسی بن بەردەکانیم خۆش بوێت، هەواکەی، خاکەکەی، دار و بەردەکەیم خۆش بوێت. ئەم خۆشویستنە نابێ تەنیا ئیدەعا بێت، بەڵکوو کرداریشی لەگەڵ بێت. "بولبولەکەم خۆش دەوێت و لە قەفەسی دەخەم؛ چیام خۆش دەوێت و زبڵەکەمی تێدا بەرەڵا دەکەم؛ دارستانم خۆش دەوێت و دەیکەم بە باخە ترێ و..." دەربڕینی خۆشەویستی نییە، بەڵکوو دژایەتی لەگەڵ نیشتمانە...\nئەمانە لە لایەک، لە لایەکی دیکەوە، هەر کەس و بە جۆرێک خۆشەویستیی خۆی بۆ ژینگە دەردەبڕێت: "یەکێک زبڵ ناڕێژێت، ئەوی تر زبڵ کۆ دەکاتەوە. یەکێک دارستان ناسووتێنێت، ئەوی تر ئاگری دارستان دەکوژێنێتەوە. یەکێک دار نابڕێت، ئەوی تر نەمام دەچێنێت. یەکێک چالاکیی ژینگەپارێزی دەکات، ئەوی تر بە کاری میدیایی و چاپەمەنی ئەو چالاکییانە بڵاو دەکاتەوە تاکوو بەدەستی زۆرترین خەڵک بگات و زانیاریی ژینگەپارێزیی جەماوەر پەرە بستێنێت".\nباسی کاری میدیایی لە بواری ژینگەپارێزیدا هاتە ئاراوە. هەرچەند "تیشک تیڤی" ماوەی ٧ مانگە دووبارە هاتووەتە سەر سەتەلایت، بە هەموو کەموکۆڕییەکانییەوە توانیویەتی لەم بوارەدا هەنگاوی جیددی هەڵبگرێت و یەکەم میدیای کوردییە کە بەرنامەی تایبەت بە ژینگەی هەیە. ئەم بەرنامەیە لەژێر ناوی "هەسارەی ژیان"، بە پێشکەشکردنی بەرنامەی ژینگەتەوەری، هەفتانە بڵاو دەبێتەوە و وێڕای سەرنجدان بە پرسی ژینگەی کوردستانی ڕۆژهەڵات و ئێران، باسە جیهانییەکانی سەبارەت بە ژینگەش دەخاتە بەر دیدی بینەرانەوە.\n"تیشک تیڤی" بە تەرخانکردنی بەرنامەیەکی تایبەتی هەفتانە سەبارەت بە ژینگە، پیشان دەدات کە چەندە ئەم پرسەی بۆ گرینگە و دەیەوێت هاوکات لەگەڵ هەنگاوی چالاکانی ژینگەپارێزی لە کوردستان، لە بەفەرهەنگکردنی ژینگەپارێزی، ڕۆڵێکی کاریگەر بگێڕێت و لەسەر ئەو باوەڕەیە، کەسێک کە ژینگەی وڵاتەکەی خۆش نەوێت، ناتوانێت نیشتمانیشی خۆش بوێت.\nهەروەها بە کارکردن لەسەر ئەم تەوەرەیە، زۆرێک لە هەوڵەکانی ڕێژیمی ئێران کە دژی ژینگە و سروشتی کوردستانە، پووچەڵ دەکاتەوە، یان لانیکەم ئاشکرای دەکات یان جەماوەری کوردستان لەبارەی گرینگیی ژینگەوە بەگشتی ئاگادار دەکاتەوە.


نەخشە یان خەریتە (بە ئینگلیزی: Map) بریتییە لە نواندنی دیاردە جوگرافییەکانی ناوچەیەک یان بەشێکی گۆی زەوی لەڕێی ھێمای تایبەتەوە لەسەر پارچەیەکی ڕووتەخت.\nپێوەری نەخشە و جۆرەکانی[دەستکاری]\nپێوەر بە یەکێک لە گرنگترین ڕەگەزە بنەرەتییەکانی نەخشە دەژمێردرێت و، ئەگەر ھەر نەخشەیەک پێوەری نەبێت ناتوانرێت کردارەکانی پێوانەکردنی لەسەر ئەنجام بدرێت وەک (درێژی، ڕووبەر، لێژی و… ھتد) و کرداری پێوانەکردن بە دوو جۆر سیستەم ئەنجام دەدرێت:\nسیستەمی فەڕەنسی: یەکەکانی پێوانە کردنی (مللیمەتر، سانتیمەتر و مەتر و کیلۆمەتر.. ھتد)\nسیستەمی بەریتانی: یەکەکانی پێوانەکردنی (ئینج (بۆسە)، پێ، یاردە و میل .. ھتد)\nپێوەر پێناسەی جۆراوجۆری ھەیە، بەڵام سادەترین پێناسەی پێوەر بەم شێوەیە: بریتییە لە ڕێژەی دووری نێوان دوو دیاردەی جوگرافی لەسەر نەخشە، بۆ دووری نێوان ھەمان دوو دیاردەکە لەسەر زەوی.\nڕەگەزێکی بنەڕەتی نەخشەیە لە ڕووی کارتۆگرافیەوە لە بەشی خوارەوەی لای چەپی نەخشە دادەنرێت. سوود و تایبەتمەندی زۆری ھەیە چونکە لە ڕێگەی کلیلی نەخشەوە دەتوانرێت ناوەرۆکی نەخشەکە بخوێنرێتەوە. لە ھەمان کاتدا دەکرێت جۆری نەخشە دەستنیشان بکرێت لە ڕێگەی ئەو ھێمایانەی لە کلیلەکەدا بەکارھاتووە بۆ نواندنی دیاردە جوگرافییەکان.\nئەگەر بڕوانینە دەرزیلەی قیبلەنمایەک دەبینین ڕوو ناکاتە باکووری ڕاستەقینە بەڵکو ڕوو دەکاتە باکووری موگناتیسی، ئەمەش بەندە بە کاریگەری ھێزی لادانی زەوی (بواری موگناتیسی زەوی) و، بەو جیاوازییەی لە نێوان ئەم دوو ئاڕاستەیە دروست دەبێت دەوترێت (گۆشەی گۆڕان) کە بڕەکەی (٢٣٫٣٠)یە. بەڵام ئاڕاستەکان بەپێی ئاڕاستەی باکووری ڕاستەقینە دابەش کراون، بۆ ئاڕاستەکانی بنەڕەتی و لاوەکی.\nکتێبی: ئەتڵەسی (ھەرێمی کوردستانی عێراق - عێراق و جیھان) ئامادەکردن و دانانی: (د. ھاشم یاسین حداد و سەردار محمد عبدالرحمن)\nوەرگیراو لە «https://ckb.wikipedia.org/w/index.php?title=نەخشە&oldid=943702»\nئەم پەڕەیە دواجار لە ١٣:٣٧ی ٣٠ی نیسانی ٢٠٢٢ نوێ کراوەتەوە.


Diplomatic Magazine | كاكه‌ییه‌كان كێن‌و ئایین و بیروباوەڕو سرووت و نەریتەکانیان چییه؟\nكاكه‌ییه‌كان كێن‌و ئایین و بیروباوەڕو سرووت و نەریتەکانیان چییه؟\nره‌شید خه‌یوون، كه توێژه‌رێكى بوارى ئایینناسییه، ده‌ڵیت:” بۆ ئه‌وه‌ی به‌ر ئایینه جۆراوجۆره‌كان بكه‌ویت و له سرووته نهێنییه‌كان بگه‌یت، سه‌ردانی كوردستان و شاخه‌كانی بكه، بۆت روون ده‌بێته‌وه كه خاكی كوردستان خاوه‌نى سه‌رچاوه‌ی ده‌یان دین و رێباز و سرووتی ئاینییه، رێز له یه‌ك ده‌گرن، هه‌رچه‌نده جیاواز و ناكۆكیش بن“.\nله‌م ڕاپۆرته به‌دواداچون و زانیارییه، نوسه‌ر چه‌ندین پرسیاری ئه‌و كه‌سانه ده‌خاته‌ڕو كه‌له‌ده‌ره‌وه‌ی په‌یڕه‌وانی ئاینی كاكه‌ین له‌سه‌ر ئه‌م ئاینه بۆیان دروست بووه و هه‌ر خۆشی وه‌ڵامی پێویست و وردی ئه‌و پرسیاره‌كه‌ڵه‌كه‌بووانه ده‌داته‌وه.!\nده‌یان پرسیار له‌باره‌ى كاكه‌ییه‌وه\nئایا چ باوه‌ڕێكیان هه‌یه؟ ئایا دینی سه‌ربه‌خۆن یان فرقه‌یه‌كی ئیسلامن، یان ره‌وتێكی ته‌سه‌وفن؟ ئایا كاكه‌ییه‌كان باوه‌ڕیان به خودا هه‌یه یان عه‌لی ده‌پرستن؟\nبۆ نایانه‌وێت سرووت و نهێنیی دینه‌كه‌یان كه‌شف بێت و تا ئێستاش به نهێنی و شاراوەیی سرووتە دینییه‌كانیان ده‌كه‌ن؟ ئایا كاكه‌ییه‌كان عه‌لی ئیلاهین یان پاشماوه‌ی براگه‌لن كه له‌كۆتاییه‌كانی خه‌لافه‌تی عه‌باسیدا ده‌ركه‌وتن؟ ئایا ئه‌و قسه‌یه راسته كه ده‌ڵێن كاكه‌ییه‌كان له رووی بیروباوه‌ڕه‌وه له مه‌سیحییه‌ته‌وه نزیكن؟\nئایا ئه‌مانه هۆزیكن یان هاوبه‌شییه‌كی دینیین له‌گه‌ڵ ئێزدییه‌كان؟ ره‌نگه وه‌ڵام بۆ هه‌موو ئه‌مانه قورس بێت، له‌به‌رئه‌وه‌ى دینێكه له‌ناو ته‌متومان و نهێنیدا و زۆر كه‌م بنه‌ما نهێنییه‌كانیان ئاشكرا ده‌كه‌ن. بۆیه گه‌ڕان به‌دوای كاكه‌ییدا گه‌ڕانه به‌دوای لوغز و هێمای نهێنیی نه‌بینراودایه.\nله بیروباوه‌ریاندا، باوه‌ڕیان به ده‌ركه‌وتنی خودای یه‌ك له‌دوای یه‌كدا هەیە. خوداكان ژماره‌یان حه‌وته، كه پۆشاكی ( جامه)یان له به‌ره و ته‌جسیدى خوداكان ده‌كه‌ن، هه‌موو جارێكیش خودا له‌گه‌ڵ چوار یان پێنج فریشته‌دا ده‌رده‌كه‌ون.\nكه پێیان ده‌گوترێت یارانی خودا، كه ده‌سته‌یه‌كی یه‌كگرتوو پێك ده‌هێنن. به‌پێی كتێبی سه‌ره‌نجام: ”خوداوه‌ند له ئه‌زه‌له‌وه له‌ناو گه‌وهه‌رێكی داخراودا بووه“.\nیه‌كه‌مجار له‌ناو كه‌سی خاوه‌ندگار، واته خولقێنه‌رى جیهان ته‌جسید بووه، دووه‌م جار له كه‌سی عه‌لى ته‌جسید بووه، له سێیه‌م جاره‌وه بووەته تایبه‌تمه‌ندیى ئه‌هلی هه‌ق و دوور كه‌وتووەته‌وه له ته‌جسیدكردنى دینه‌كانى تر، بۆیه قۆناغی سوڵتان سوهاك كه به پله‌ى چواره‌مه، به‌رزترین پله و مه‌قامى هه‌یه له‌لاى كاكه‌ییه‌كان.\nخودا و فریشته‌كان به‌م شێوه‌یه دابه‌ش بوونە:\n– خاوه‌ندگار (جوبرایل، میكائیل، ئیسرافیل، عه‌زرائیل).\n– مورته‌زا عه‌لی (سه‌لمان، قه‌نبه‌ر، حه‌زره‌ت محه‌مه‌د، نوسێر، فاتیمه).\n– شاخۆشین (بابا بزورگ، كاكه ره‌زا، كورفه‌قێ، باباتاهیر، مامه جه‌لاله).\n– سوڵتان سوهاك (بینیامین، داود، پیر مووسا، موسته‌فا داودان، خاتوودایره).\n– قرمزی یان شاوه‌یس قولی (كاماریجان، یارجان، یارلی، شاسوار ئاغا، ره‌زبار).\n– مه‌مه‌د به‌گ (جه‌مشید به‌گ، ئه‌ڵماس به‌گ، ئه‌بدال به‌گ، په‌ریخانى شه‌رت).\n– خان ئاته‌ش (خان جه‌مشید، خان ئه‌ڵماس، خان ئه‌بداڵ، دۆستانى خانم).\nبنیامین له ئاره‌قه دروست بووه كه ره‌مزى ساده‌ییه، داود له هه‌ناسه دروست بووه كه ره‌مزى تووڕه‌ییه، مووسا له سمێڵ دروست بووه كه ره‌مزى ره‌حمه‌ته، ره‌زبار له ترپه‌ى دڵ دروست بووه كه ره‌مزى چاكه‌یه. فریشته‌كان رۆڵی وه‌زیری خوداوه‌ند ده‌بینن. بۆ نموونه.\nپیر مووسا ئه‌و فریشته‌یه‌یه كه چاكه و خراپه ده‌نووسێته‌وه، نوسێر فریشته‌ی مردنه، ره‌زبار ره‌مزی نهێنی هه‌ڵگرتنه. هه‌ندێك ده‌ڵێن ره‌زبار دایكی سوڵتان سوهاكه و هه‌ندێك ده‌ڵێن ناوی نهێنیی خاتوو دایره.\nئاینی كاكه‌ی پێی وایه مردنی هه‌تاهه‌تای نییه، به‌ڵك و مرۆڤه‌كان دوای مردنیان به‌هامان ڕۆح به‌ڵام له‌جه‌سته‌یه‌كی تردا زیندوده‌بنه‌وه و به‌رده‌وامی به‌ژیان ده‌ده‌ن به‌ڵام له‌كات و شوێن و به شێوازێكی نوێ.\nئه‌وان له چاوه‌ڕێیی ده‌ركه‌وتنی پادشای زه‌مه‌ندان، كه رۆژی حه‌شر له شاره‌زوور ده‌قه‌ومێت، باشه‌كان ده‌چنه به‌هه‌شت و له جوانی و گه‌وره‌یی خودا تێ ده‌فكرێن، خراپه‌كانیش له‌ناو ده‌چن.\n( ئه‌ی بوونه‌وه‌ره‌كان له سزای مردن مه‌ترسن، مردنی مرۆڤ وه‌ك نوقمبوونی مرواری وایه له‌ناو ئاودا، له شوێنی تر و كاتی تر ده‌رده‌كه‌وێته‌وه). مرۆڤ ده‌بێت 1001 جار بازنه‌ی ته‌جسید ببڕێت، كه تێیدا چاكه‌ی كرده‌وه‌كانیان ده‌درێته‌وه. بوونه‌وه‌ره‌كان له دوو گڵ دروست ده‌كرێن، كه بریتین له:\nگڵی زه‌رد: گڵی دروستكه‌ری چاكه‌كه‌رانه.\nگڵی ره‌ش: گڵی دروستكه‌رى خراپه‌كارانه.\nیه‌كه‌میان له خودا نزیك ده‌بنه‌وه و به‌شیان له رووناكی زیاتر ده‌بێت، به‌ڵام خه‌ڵكانی تاریكستان هه‌رگیز خۆرهه‌تاو نابینن.\nكاكه‌ییه‌كان، برا رایكێشه\nهه‌ندێك له نووسه‌ران وشه‌ی كاكه ده‌گه‌ڕێنه‌وه سه‌ر ده‌سته‌ی (براگه‌ل، یان تاقمی برایه‌تی) كه له ساڵی 604 كۆچیدا خه‌لیفه ناسره‌دین دروستی كردوون و هانی داون به‌رده‌وام بن و خۆیشی وه‌كوو برا گه‌وره ناساندووه.\nپاشان سه‌رۆكایه‌تیی ئه‌و گرووپه‌ی داوه به كوڕه‌كه‌ی كه خه‌لیفه مونته‌سه‌ربیلایه، جلی گه‌نجانه‌یان له‌به‌ر كردووه و به‌رگرییان له خه‌ڵكی بێ ده‌ره‌تان كردووه، به‌ڵام براگه‌ل دینێك نین وه‌ك كاكه‌ییه‌كان، له‌به‌رئه‌وه‌ی براگه‌ل گرووپێكی كۆمه‌ڵایه‌تین.\nده‌كرێت له سوننه‌شدا هه‌بن و له‌ناو شیعه‌شدا هه‌بن، هه‌روه‌ها براگه‌ل گرووپێك بوون تایبه‌ت بوون به نێرینه‌كان و گه‌نجانی ئازایان وه‌رگرتووه، له كاتێكدا كاكه‌ییه‌كان دینێكن هه‌موو چین و توێژێكیان تێیدایه.\nباوكه كرملی ده‌ڵێت: ”ره‌گوڕیشه‌ی كاكه‌یی وشه‌یه‌كی كوردی به ره‌چه‌ڵه‌ك فارسییه، به مانای برا و برایه‌تی دێت. له ئاوێستادا وشه‌یه‌ك هه‌یه به‌رامبه‌ر وشه‌ی كاكه‌یی هاتووه. گائاكه، گه‌ئاكه، كه به مانای گه‌وره و مه‌زن دێت. گه‌ئاكه به مانای كاكه دێت، چونكه له ئاڤێستادا به ئه‌سپ ده‌گوترێت ئه‌سپه.\nهه‌ندێكیش وشه‌ی كاكه‌یی ده‌به‌ستنه‌وه به دروستكردنی مزگه‌وتی به‌رزنجه، كه گوایه رایه‌ڵه‌كه كورت بووه و گوتوویەتی كاكه رایكێشه، به قودره‌تی ئیلاهی رایه‌ڵه‌كه درێژ بووه. بۆیه هه‌ندێك وه‌چه‌ی شێخ عیسا به كاكه‌یی ده‌زانن. ئه‌و كاكه‌یانه‌یشی وه‌چه‌ی ئه‌و نین، داودیان پێ ده‌گوترێت.\nهه‌ندێكیش ده‌ڵێن:“ كاتێك شا خوشێن دێته دونیاوه، له ناوچه‌ی شنروێ، كاكه ریا پێشوازیی هاتنی لێ ده‌كات“. ئه‌مه‌ش بۆچوونێكی تره.\nبۆچوونێكیش هه‌یه كه وشه‌ی كاكه‌یی له‌وه‌وه هاتووه كه هه‌ر كه‌سێك بچێته ژێر ئاڵای ئه‌و دینه‌وه به یار یان به دۆست ناو ده‌برێت.\nله راپۆرتی نهێنیی ئیستخباراتی به‌ریتانیدا هاتووه:” كاكه‌ییه‌كان له‌بنه‌ڕه‌تدا رێبازێكی سۆفین، هه‌م له رووی سیفه‌تی سرووته‌كانه‌وه، هه‌میش له پێكهاته‌ی مێژووییه‌وه“. به‌پێی ئه‌م راپۆرته، دامه‌زرێنه‌ری ئه‌م رێبازه سوڵتان سوهاكه. ئه‌ویش موعجیزه‌ی راكێشانی كۆڵه‌كه‌كه‌ی هه‌بووه.\nشێخ مه‌حمودی مەلیکی کوردستان ده‌یگوت: ”من دوازدەمین وه‌چه‌ی برای سوڵتان سوهاكم.\nکاکەییەکان چوار چینن، کە ئەمانەن:\nیه‌كه‌میان: سه‌یده‌كان، خۆیان به نه‌وه‌ی عه‌لی داده‌نێن و رابه‌رایه‌تیی دینه‌كه ده‌كه‌ن.\nدووه‌میان: باوه یان بابا، ئاگاداری كاروباری دینه‌كه‌ن، هه‌م له رووی مێژووییه‌وه هه‌میش له رووی مه‌زهه‌به‌كه‌وه.\nسێیه‌میان: مام، چاودێریكه‌ری كاره‌كانی باوه‌ن و مردوو ده‌شۆن و خێره‌كان دابه‌ش ده‌كه‌ن و كه‌ڵه‌شێره‌كان له شه‌وی جه‌ژندا، كه ده‌كه‌وێته شه‌وی چواره‌می كانوونی یه‌كه‌م سه‌رده‌بڕن.\nچواره‌میان: ده‌روێش كه خۆیان بۆ خزمه‌تی ماڵی سه‌ید داده‌نێن.\nقیبله‌ی ئه‌هلی هه‌ق په‌ردێوه‌ره، له شێخانه و نزیك دێی ده‌ودانه. بۆیه په‌ردێوه‌ر به قیبله‌ش داده‌نرێت، له‌به‌رئه‌وه‌ی سوڵتان سوهاك له‌سه‌ر رۆخانه پردێكی دروست كردووه، ئه‌و پرده‌ش رازێكی ئه‌فسووناویی هه‌یه و به موعجیزه داده‌نرێت، له‌پاڵ ئه‌مه‌شدا سوڵتان له‌وێ نیشته‌جی بووه و دینی هه‌قی بڵاو كردووه‌ته‌وه.\nمه‌حاسیب پیر مووسای ساحێب ده‌فته‌ره‌ن\nقیبله‌ی هه‌قانیش نه په‌ردێوه‌ره‌ن\nیه‌كێك له‌سیما گرنگه‌كانی ئاینی كاكه‌ی، پیرۆزییه‌كانه كه هه‌ندێ له‌شمه‌ك و كه‌ره‌سته دونیاییه‌كانیان لای خۆیانه‌وه به بایه‌خێكی گرنگی ئاینی سه‌یر ده‌كه‌ن و رێز و پایه‌یه‌كی به‌رزی بۆ داده‌نێن.\nلای یارسانییه‌كان گوێز شكاندن هه‌م گرنگه و هه‌میش پیرۆزه. بۆ ئه‌م مه‌راسیمه پێویستیان به‌م كه‌لوپه‌لانه هه‌یه:\n1- یه‌ك كه‌ڵه‌شێر، كه نابێت ته‌مه‌نی له شه‌ش مانگ كه‌متر بێت، له‌گه‌ڵ نیو مه‌ن برنج له نیه‌تی سوڵتان.\n2- یه‌ك دانه گوێز، له نیه‌تی پیر بنیامین.\n3- دوو جامی گه‌وره ئاو، به نیه‌تی ئاوی كه‌وسه‌ر و ئاوی غه‌سلان یان كانی تا.\n4- یه‌ك چرا، كه له جه‌م ئاماده ده‌كرێت له نیه‌تی داود.\n5- چه‌قۆیه‌ك یان تیغێكی تیژ، له نیه‌تی موسته‌فا.\n6- هه‌ندێك میوه یان قه‌ندێك یان شیرینیی تر، له نیه‌تی شا ئیبراهیم.\n7- پاره‌ی مه‌عده‌نی، له نیه‌تی سه‌ید محه‌مه‌دی گه‌وره سوار.\nده‌بێ هه‌ر كه‌س له‌و مه‌راسیمه‌دا به‌شدار بێت ئه‌م كه‌لوپه‌لانه ئاماده بكات و پاشان جه‌م ده‌ست پێ ده‌كات و دوعای تایبه‌ت ده‌خوێنرێت:\nداخڵ بێم وه‌جه‌م ئه‌ركانی یاریی\nچه‌نی یادگار ئامانیم دایم\nشا فه‌رما نامم هێشت وه ئیبراهیم\nپیرم بنیامین، ره‌هبه‌رم داود\nوه جه‌وزه سكه ده‌سماڵ بێ سابت\nسه‌ر سپه‌رده‌بیم وه سه‌ید حه‌بیب شاه (ده‌فته‌ری شاخۆشین).\nله بنه‌ڕه‌ته‌وه شاهی مه‌ردان بڕیاری قوربانیی داوه. جاری دووه‌میش قوربانیی كه‌ڵه‌زه‌رده بووه، كه سوڵتان گۆشتی ماسیی ده‌رخواردی پیر میكائیل داوه.\nسانی قوربانی كه‌ڵه‌زه‌رده بێت\nگۆشت ماهی شه‌ت میكایل وه‌رده‌بێ (سروودی دینی یاراسان) قوربانی لای ئه‌وان بۆ ده‌ربازبوون دێت له خه‌م و ناخۆشی و ته‌نگانه.\nله‌ناو خۆیاندا زۆربه‌ی كات ژنخوازی ده‌كه‌ن، به‌ڵام كچیش ده‌ده‌ن به خه‌ڵكی ناكاكه‌یی و كچی ئیسلامیش ده‌هێنن بۆ كوڕه‌كانیان. له‌مه‌دا له ئێزیدییه‌كان جیاوازن.\nمه‌ی خواردنه‌وه لای كاكه‌ییه‌كان حه‌رام و نه‌فره‌ت لێكراوه، ئه‌وه‌یشی ده‌یخواته‌وه پێی ده‌ڵین له كاكه‌یی لای داوه.\nلای كاكه‌ییه‌كان به هه‌موو شێوه‌یه‌ك ئیباحییه‌ت و تێكه‌ڵاوی حه‌رامه. ته‌نانه‌ت پیاو و ژنیان نابێت زینا بكه‌ن، ئەگه‌ر بیكه‌ن گوناهی گه‌وره ده‌كه‌ن و پاك نابنه‌وه. لای كاكه‌ییه‌كان درۆكردن و فێڵ و ساخته‌چێتی به مانای لادان دێت له دین. ئه‌وان ده‌ڵێن: ”ملپه‌ڕاندن باشتره له درۆكردن“.\nلای كاكه‌ییه‌كان نوێژكردن نییه، به‌ڵكوو پاڕانه‌وه هه‌یه، واتا ئه‌وان ئه‌هلی نیازن نه‌ك ئەهلی به‌رماڵ. بۆیه نزا و قوربانی ده‌ده‌ن بۆ ئه‌وه‌ی مه‌قسه‌دیان بێته دی.\nخەسڵەتێكی تریان هێشتنه‌وه‌ی سمێڵه، كه لای نه‌وه‌ی نوێی كاكه‌یی نه‌ماوه. ئه‌وان بۆیه سمێڵ ده‌هێڵنه‌وه، به‌و پێیه‌ی لایان وایه گوێزان ناتوانێت موویه‌ك له مووه‌كانی مورته‌زا عه‌لی ببڕێت. (لێكدانه‌وه‌ی مه‌لا جه‌میلی رۆژبه‌یانییه).\nرۆژوو له‌لاى كاكه‌ییه‌كان سێ رۆژه، له سه‌ره‌تاى مانگى كانوونی یه‌كه‌م ده‌ست پێ ده‌كات و سێ رۆژ ده‌خایه‌نێت و چواره‌م رۆژیش جه‌ژنیانه، پێش هاتنى رۆژوو، به‌پێی ژماره‌ى خێزانه‌كان كه‌ڵه‌شێر ئاماده ده‌كرێت و ده‌به‌سترێته‌وه.\n(مام) كه پله‌ى سێیه‌مه له پله دینییه‌كه‌یاندا (كه‌ڵەشێره‌كان سه‌ر ده‌بڕێت)، پاشان خێزانه‌كان ده‌یانكوڵێنن، به‌شێوه‌یه‌ك كه ئیسقان له گۆشت جیا بكرێنه‌وه، بۆ ئێواره‌ى چواره‌م كه رۆژى جه‌ژنیانه، به گه‌وره و بچووكه‌وه له‌و شوێنه ئاماده ده‌بن كه كه‌ڵه‌شێره‌كه تیایدا ده‌خورێت.\nپاشان كه‌ڵه‌شیرى كوڵاو له‌لایه‌ن سه‌رۆكى رۆحیی (باوه) ئێسقانه‌كان لێك ده‌كرێته‌وه و گۆشته‌كه تێكه‌ڵ ده‌كرێت و به یه‌كسانى دابه‌ش ده‌كرێت. هه‌ر كه‌سه‌و به‌شى خۆى وه‌رده‌گرێت. به‌شێكش به پارووى شا ئیسحاق داده‌نرێت.\nله‌كاتى ئه‌م مه‌راسیمه‌دا نابێت كه‌سانى ناكاكه‌یى ئاماده بن. ته‌نانه‌ت دوو كه‌س ده‌كه‌نه پاسه‌وان له‌ده‌ورى ئه‌و شوێنه‌ى كه مه‌راسیمه‌كه‌ى لێ ده‌كرێت، بۆ ئه‌وه‌ى كه‌س سه‌یریان نه‌كات.\nله‌لاى كاكه‌ییه‌كان ره‌گه‌زه‌كان به پاكییان ده‌ناسرێنه‌وه، نه‌ك له رێگه‌ى رەگەزیانه‌وه، ژنه‌كان هاوشێوه‌ى پیاوه‌كان یه‌ك به‌ها و یه‌ك پێگه‌یان هه‌یه و له سرووته‌كانیاندا پێگه‌یان پارێزراوه.\nكاكه‌ییه‌كان، ئه‌هلی هه‌ق، یاراسان، دینێكى كوردانه‌ن و هه‌ڵقوڵاوى پێكهاته فره ره‌نگاورڕه‌نگییه‌كه‌ى كوردستانن.\nالادیان والمژاهب بالعراق، رشید الخیون، منشورات الجمل 2003.\nالكرد، دراسه سوسولوجیه وتاریخیه، باسیلی نیكیتین، ترجمه نورى الگالبانی. دارساقی 2001\nكاكه‌یی، محمه‌د كه‌ریم هه‌ورامى .له‌ه‌سر ئه‌ركى علی بۆسكانى چاپ كراوه.\nئه‌هلی هه‌ق، كۆمه‌ڵێ نووسه‌ر (مینورسكى ، محه‌مه‌د موكرى) وه‌رگێرانى دكتۆر نه‌جاتى عه‌بدوڵا، ده‌زگاى موكرییان.\nپرسیاركردن له هه‌ندێك له كاكه‌ییه‌كان.\nهاتنی قائانی بۆ بەغدادو سیستمی پاتریۆتی ئەمەریکی لە ئەنبارو هەولێر


سیستانی پشت لە عەبدولمەهدی دەكات\nعەلی سیستانی مەرجەعی باڵای شیعەكانی عێراق..\n:: AM:11:49:12/09/2019 \nگوتەبێژی مەرجەعیی شیعەكان لە عێراق دەڵێ، عادل عەبدولمەهدی كاندیدی مەرجەعییەت نەبووە و پشتگیری مەرجەعییش لە حكوومەتەكەی بە سەركەوتنی بەستراوەتەوە. حامدی خەفاف دەڵێ، مەجەعییەت دەرگای بە رووی سیاسییەكان دەكاتەوە كە ماوەی چەند ساڵێكە دایخستبوو. ئەمەش لە كاتێكدایە هەوڵەكان تا دێت فراوانتر دەبێت بۆ لادانی عادل عەبدولمەهدی لە پۆستی سەرۆك وەزیرانی.\nئەمڕۆ پێنجشەم 12ی ئەیلوول، سەید حامد خەفاف گوتەبێژ بەناوی عەلی سیستانی مەرجەعیی شیعەكان لە عێراق رای گەیاند، هیچ كاتێك عادل عەبدولمەهدی سەرۆك وەزیرانی عێراق كاندیدی مەرجەعییەت نەبووە بۆ وەرگرتنی ئەو پۆستە، پشتگیری مەجەعییش لە حكوومەتەكەی گرێ دراوە بە سەركەوتنی حكوومەت لە كارنامەكەی كە لە پەرلەمان رای گەیاندبوو.\nخەفاف لە دیمانەیەكی رۆژنامەوانی كە ماڵپەڕی "مەعلومە" بەشێكی لێ بڵاو كردووەتەوە و دەڵێ، عادل عەبدولمەهدی هیچ كاتێك كاندیدی مەرجەعییەت نەبووە، بەڵكو كاندیدی هەردوو لیستی سائیروون و فەتح بووە، ئەو لەسەر ئاستی نیشتمانی و هەرێمایەتی و نێودەوڵەتیش پێشوازی لێ كراوە و مەرجەعیش ناڕەزایەتی نەبووە، بەڵام لایەنەكانی ئاگادار كردووەتەوە كە مەرجەعییەت پشتگیری لە حكوومەتەكەی عەبدولمەهدی ناكات ئەگەر ئاماژەی سەركەوتنی لە كارەكانی نیشان نەدات.\nزیاتر گوتی "رێبازی مەرجەعییەت لە سەرەتای پرۆسەی سیاسی لەسەر بنەمای دەستوەرنەدان بووە لە كاروباری حكوومەت، تا ئێستە هیچ كەسێكی بۆ هیچ پۆستێك كاندید نەكردووە، جگە لە واژووكردن لەسەر كاندیدكردنی سەرۆكی دیوانی وەقفی شیعە و ئەمیندارە گشتییەكانی عەتەباتی پیرۆزەكان ئەویش بەگوێرەی یاسا، بەڵام لە واقیعدا مەرجەعییەت دەست لە كاروباری وەقف و عەتەباتەكانیش وەرنادات تەنیا لە وەرگرتنی بۆچوونی شەرعی نەبێت ئەگەر پرسمان پێ بكرێت".\nقسەكانی خەفاف لە كاتێكدایە رۆژانە لیستە سیاسییەكان ئاماژە بە هەوڵی سەندنەوەی متمانە لە عادل عەبدولمەهدی دەدەن، تەنانەت لە هەندێك لە لیستەكان باس لە حكوومەتی كاربەڕێكەر و جێگرتنەوەی عەبدولمەهدی دەكەن.\nپێوەند بە داخستنی دەرگا بە رووی كەسایەتییە سیاسییەكان كە عەلی سیستانی لە ساڵی 2011 بڕیارەكەی دەركردووە و تا ئێستەش بەردەوامی هەیە، خەفاف دەڵێ، ئەگەر هۆكارەكانی داخستنی دەرگا نەمێنن، ئەوا دەرگا بە روویان دەكاتەوە.\nزیاتر گوتی "مەرجەعییەت چاوەڕوانی گۆڕانكاری روون دەكات لە توانای ئەوانەی دەسەڵاتیان بە دەستە لە بەرەنگاربوونەوەی گەندەڵی و باشتركردنی خزمەتگوزارییە گشتییەكان و كەمكردنەوەی كێشە و خەمی هاووڵاتییان، ئێمە چاوەڕێی ئەوانە دەكەین، ئەگەر ئەوانە بكرێن ئەوا مەرجەعییەت دەرگا دەكاتەوە".


حمله بی سابقه جمیل کولاهی به رامبد لطفی پور + متن کردی - دیار و نادیار\n۲۷ خرداد ۱۳۹۸ اخبار, مستندات, ناگفته‌ها\nزمانی که اعضای حدکا سوابق درخشان یکدیگر را برملا می سازند\nجمیل کولاهی از اعضای حدکا و از نویسندگان روزنامه تیشک است که اینبار در اقدامی بی سابقه با انتشار متنی به رامبد لطف پوری حمله نموده و قسمتی از سوابق این شخص را برملا نموده است .\nبا درنگ و تامل در این متن می توان به اوج فاجعه و فریب و نیرنگ در حدکا پی برد در ادامه متن نگاشته شده جمیل کولاهی بدون هیچ گونه دستکاری و تنها با حذف عبارات مستهجن و فحاشی های غیر قابل پخش ، آورده شده است .\nرامبۆد لۆتفپووری چما وا دەکات!\nرامبۆدی لۆتفپووری لە سەر پەیامی مستەفا هێجری بابەتێکی نووسیوە کە لە چوار خاڵ پێک هاتووە … ئەمنیش لە کۆمێنتێکدا بۆم نووسی کە ئەو شتەی جەنابت درۆیە و چەواشەیە و … لە وڵامی کۆمێنتەکەی مندا نووسیویە: “نازانم چ بەڵێنییەکیان پێ داوی کە وا دەمارگرژانە و نالۆژیکی ئەرکی پێسپێردراوت جێبەجێ دەکەی؟”\nبا بێمە سەر رامبۆد روونی کەمەوە کە کاممان ئەوەندە کەسایەتیمان نزمە کە بە بەڵێنی بۆ کۆرسی و تەحریک ئەوەی کە دژی بەرژەوەندی کوردە دەیکەین، چونکە ئەمە تاوانێکی چوکە نیە! بۆیە لێرەدا بە کۆرتی مێژووی حیزبایەتی رامبۆد دەخەمە بەر دەستی خۆی و دەرووبەرییەکانی، با ئەگەر تووشی ئالزایمر هاتووە، جارێکی دیکە بێتەوە بیرێ کە چی کردووە؟\nرامبۆد سەرەتا دژی گەڵاڵەی بابا عەلی مێهرپەوەر کە بۆ کۆنگرەی ١٣ ئامادە دەکرا، بوو، بەڵام دوای ئەوەی کە چۆرتکەکەیان داخست بۆی و وتیان تۆ بە پێی ئەم گەڵاڵەیە ئیمتیازی پێویستت هەیە و دەبێتە رێبەری، پشتی کرد لە بیروباوەڕی یەک سەعات پێش لە چۆرتکە داخستنەکە و دژی رەخنەگرانی گەڵاڵەی بابا عەلی مێهرپەروەر وەستایەوە! ئاخۆ لە کۆبوونەوەی چۆرتکە داخستنەکە، بەڵێنێ کۆرسی کومیتەی ناوەندییان پێدابوو!\nدوای کۆنگرەی ١٣ کە سەری رامبۆد بێ کڵاو مایەوە، تووشی خەمۆکی بووبوو، مەلا حەسەن و مامۆستا دایانە ژێر پەڕوباڵی خۆیان و کەم کەم تەیاریان کرد بۆ شەڕی نیابەتی دژی مستەفا هێجری. گرووپی رووناکبیرییان بۆ دامەزراند و بوو بە رووناکبیر و سەرۆکی رووناکبیران و چاکسازیی دەکرد. ئەمە لە کاتێکدا بوو کە پێشتر کەسانێک وەک عەلی جەوانمەردی کە رەخنەیان لە مامۆستا گرتبوو و گرووپیشیان نەبوو، داوای چاکسازییان کردبوو، دەرکرابوون. بەڵام رامبۆد کە دەبوو شەڕی نیابەتی بکات، کەس بۆی نەبوو تماشایشی بکات، چونکە پیرانی بە تەدبیر و لاوانی رووناکبیر لە پشتی بوون. ئەوەی کە نەدەبوو یەک پێشمەرگە بیکات رامبۆد دەیکرد. بۆ نموونە رامبۆد کە ناوی پێشمەرگە بوو، پێش لە ئینشعاب یەک چرکەش نیگابانی نەدەدا و نیگابانی و چەک هەڵگرتنی بەلاوە بێ کلاسی بوو. ئەوە لە حاڵێکدایە کە هەموو دانیشتوانی قەڵا غەیری کەسانێک وەک زیندەیاد فەتتاح کاویان هەمووی نیگابانییان دەدا. بەڵام رامبۆدی پشت ئەستوور بە مامۆستا و مەلا حەسەن کە بەڵێنیان پێی دابوو، لە بری شەڕی نیابەتی، بیکەن بە رێبەریی، یەک چەرکەش نیگابانی نەدا و وڵامی کەسیشی نەدەدایەوە!\nدوای کۆنگرەی ١٣ مستەفا هیجری سەفەری ئۆرووپای کرد و کۆنگرەی نەتەوەکانی ئێرانی فیدراڵ دامەزرا! مەلا حەسەن و مامۆستا ئەوەیان بە سەرکەوتنی مستەفا هیجری دەزانی و دەیانەویست تێکی بدەن، بەڵام خۆیان هیچیان نەدەگوت، شەڕەکەیان لە رێگەی رامبۆدەوە کرد. رامبۆدیش کە بەڵێنی رێبەرییان پێدابوو و خۆی بەرپرسی بەشی فارسی رۆژنامە کوردستان بوو، لە رۆژنامەی فەرمی حدکا رایگەیاند کە خەڵکی ئازەری زمان لە ئۆرمیە و شارەکانی دیکەی پارێزگەی ئۆرمیە میوانن و دەبێ بچنە دەرێ! ئەم قسەیەی رامبۆد لە رۆژنامەی فەرمی حدکا کە بە فیتی پشتیبانەکانی بوو، بووە هۆی دەنگدانەوەیەکی گەورە کە رێکخراوە ئازەرییەکان و رژیمی کۆماری ئیسلامیش رۆژبەرۆژ گەورەیان دەکردەوە. مستەفا لەو کاتەدا بۆ هێور کردنەوەی دۆخەکە لە گەڵ رێکخراو و کەسایەتییە ئازەرییەکان قسەی کرد، کە یەکیان ناردنی نامە بۆ نەزمی ئەفشار بوو!\nفازی دووهەمی شەڕی نیابەتی مەلاحەسەن و مامۆستا دژی مستەفا هیجری ، لێرەوە دەستی پێکرد و رامبۆد بە تەواوی و موو بە موو بەڕێوەی دەبرد! رامبۆد لۆتفپووری لە کۆبوونەوەکانیدا مستەفا هیجری بە خاکفرۆش و نیشتمان فرۆش تاوانبار کرد! مستەفاش هێشتا لە ئۆرووپا نەهاتبووە، نزیکەی چەندین مانگ ئەم کۆبوونەوە چڕانەی رامبۆد لە سەر نیشتمان فرۆشی مستەفا هیجری درێژەی بوو. بەڵام مستەفا هیجری چووکترین گیری بە رامبۆد نەدا!\nرامبۆد وەک سەرۆکی بەڵێنی پێدراوی گرووپی رووناکبیران باڵی زۆرینە چاکی بکردبایا یان خراپ لە ناو کۆبوونەوەکاندا بە توندترین شێوە هێرشی بۆ دەکرد و پشتیبانەکانیشی چەپڵەیەکیان بۆ لێ دەدا، بەڵام جەناحی کەمینە بە دەیان هەڵەیان کرد چوکترین رەخنە و تەنانەت ئاماژەشمان لە رامبۆد نەدی! تەنانەت کاتێک رێبەرایەتی حیزب جەلیل گادانییان بە بۆنەی نووسینی کتێبێک کە تاوانی خەیانەتی دابووە پاڵ دۆکتور قاسملو، سزا دا، پشتیبانی لە جەلیل گادانی دەکرد.\nکاتێک ئینشعاب کەوت، ئینشعابییەکان بەرنامەیان بۆ رامبۆد داڕشتوو کە وەک گرووپی رووناکبیران جیا بێتەوە و پەیوەست بێت بە ریزی ئینشعابییەکانەوە کە ئینشعابەکە دەنگدانەوەی زۆرتری بێ و باری رەوانی لە سەر لایەنی مستەفا هیجری زۆرتر بێت، ئەمە لە کاتێکدا بوو کە هەر یەک جەناح بوون، بەڵام تەقسیم کاریان کردبوو. هەر وایشی کرد چونکە بەڵێنی رێبەرییان پێ دابوو و هیچی بۆ گرینگ نەبوو و تەنیا بە کۆرسی بیری دەکردەوە!\nدوای ئنشعاب مەلا حەسەن و مامۆستا بیلاخەرە بەڵێنییەکەیان بردە سەر و رامبۆدیان کردە ئەندامی کومیتەی ناوەندی! بەڵام کۆنگرەی دوایی هەر وەک چۆن کردبوویانە کومیتەی ناوەندی هەر واش لە کومیتەی ناوەندی خستیان! رامبۆد کە لێرەدا هەستی بە خەسارێکی گەورە دەکرد و تەنیا سێ ساڵ کومیتەی ناوەندی بوونی وەک حەقدەست بۆ ئەو هەموو شەڕە نیابەتییە دژی مستەفا هیجری بە زۆڵم لە خۆی دەزانی، گرووپێکی لە ژێر ناوی هەڵوێست دروست کرد و لە ماوەی چەند رۆژدا هەڵهات و هاتەوە ژێر دەسەڵاتی هیجری .\nلە کۆنگرەی حدکا رامبۆد بە دنگی خەڵکانێک کە کاتی خۆی رامبۆد پێیانی دەگوت هێزی چەپڵەی مستەفا هێجری، بوو بە کومیتەی ناوەندی. بەڵام دوای ئەوە رامبۆد کەوتە بیری ئەوە کە هاوکات لە گەڵ کومیتە ناوەندی بوون باشترە پاسپۆرتێکی ئۆرووپاییش لە گیرفانیدا بێت و بتوانێ گرووپەکەی هەر وا بپارێزێ و دیپلۆماسی دەرەوەییش بخاتە رێگە، بۆیە خۆی کردە نەخۆش و گوایا تومورێک لە نێو مێشکیدایە دوایی هاتە بریتانیا. بەڵام دوای ماوەیەک رێبەرایەتی حدکا پلانەکەی رامبۆدیان خوێندەوە کە دەیەوێ چی بکات، بۆیە پلانەکەیان پووچەڵ کردەوە، کە ئەگەر سەری بگرتبا هەر ئەو گرووپەی هەڵوێستی کە هێنابوویەوە دەیکرد بە ئەهرۆمی فشار بۆ سەر حدکا و ئەگەر ملیان پێ نەدایا بە ناوی ئینشعابی دیکەوە لە حدکا جیای دەکردەوە! بۆیە داخی رێبەرایەتی پاسپۆرت داریان نیایە سەر دڵیەوە!\nدوای هەڵبژێردرانی بە بەرپرسی کومیەتی بریتانیای حدکا لە لایەن ئەندامانی حدکا لەو وڵاتە، رامبۆد تووشی کەیسی گەندەڵیش هات و ئەم جار ئیتر لە حدکا دەرکرا!\nهیوادارم کە هەم خۆت و هەم دەروبەرییەکانت تێگەییشتبێتن کە کی بەڵێنی پێدراوە و کی ئەساسەن شەڕی نیابەتی دەکات بۆ کۆرسییەک کە میترێک خاک نیە بینێتە سەریەوە. تۆ هەمیشە لە ماوەی حیزبایەتیدا قو…ت لە بەرژەوەندی نەتەوەیی و رووت لە کۆرسی بووە و وەک ماسی دوورە ئاوە تینووی کۆرسی بویت، هەر بۆیە ئەو هەموو شەڕە نیابەتییە دەکەی! تۆ ئابڕووی چاکسازی، رەخنە، رووناکبیری، هەڵوێست و یەکگرتن و یەکگرتنەوەت بردووە، چونکە هەمووی ئەوانەت وەک سووتەمەنی شەڕی نیابەتی ئەم و ئەو بۆ گەییشتن بە کۆرسی بەکار هێناوە! تویش هەر وای نەگۆڕاویت و هەر خەریکی شەڕی نیابەتیت!\n✍ جەمیل کولاهی\nمتن پی دی اف در کانال تلگرامی دیار و نادیار


رۆحانی: بەیانیی رۆژی هەینی زانیومە نرخی بەنزین بەرزبووەتەوە\nسەرۆککۆماری ئێران لە نوێترین لێدوانیدا بێئاگایی خۆی لەکاتی گرانبوونی بەنزین راگەیاند و ئاماژە بەوە دەکات ئەویش وەک خەڵکی دیکە بەیانیی رۆژی هەینی زانیوێتی بەنزین گرانبووە.\nحەسەن رووحانی سەرۆککۆماری ئێران لەمیانی سەردانێکی بۆ پارێزگای تەورێز رایگەیاند "من ئەم بابەتەم بە تەواوی بە وەزیری ناوخۆ و ئەنجوومەنی ئاسایشی وڵات سپارد، ئەمە نزیک بە مانگێک بۆ ٤٠ رۆژ لەمەوبەر، گوتم هەر کات ئێوە لە ئەنجوومەنی ئاسایشی وڵات پێتان باش بوو، بچن جێبەجێیبکەن، ئەو شەوەی کە جێبەجێبوو منیش نەمدەزانی ئەو هەفتەیەیە یان هەفتەی دواترە، چونکە گوتبووم بە منیش نەڵێن، هەر شەوێک کە گونجاو بوو جێبەجێیبکەن، منیش وەک ئێوە بەیانی هەینی بینیم نرخی بەنزین گۆڕاوە".\nهاوکات پێشتر سەرۆککۆماری ئێران رایگەیاندبوو،" لە کۆبوونەوەی ئەنجوومەنی باڵای ئابووری وڵات، سەرەتا لەگەڵ نوێنەرانی پەرلەمان رێککەوتوون کە نرخی بەنزین بەرزبکرێتەوە و دواتریش لەگەڵ سەرۆکی پەرلەمان و سەرۆکی دەزگای داد".\nحەسەن رووحانی ئەوەشی ختسووەتەڕوو،" ساڵی رابردوو عەلی خامنەیی، رێبەری کۆماری ئیسلامی ئێران رایسپاردووە نرخی بەنزین بەرزبکاتەوە، بەڵام خامنەیی رۆژێک دوای ناڕەزایەتییەکان لە کۆبوونەوەیەکەدا گوتی، شارەزاییەکی لەو بوارەدا نییە و تەنیا پشتیوانی لە بڕیاری بەرپرسانی ئاستبەرزی وڵات کردووە".\nئەمە لەکاتێکدایە لەماوەی رابردوو بەهۆی بەرزبوونەوەی نرخی بەنزینەوە لە ١٥٠٠ تمەنەوە بۆ ٣٥٠٠ تمەن هاوڵاتیان چەند شارێک رژانە سەر شەقام و نارەزایەتیان دەربڕی، هاوکات گرژی ئاڵۆزی لەنێوان هێزە ئەمنیەکان و خۆپیشاندەران روویدا و بەو هۆیەوە تا ئێستا بەپێی ئامارەکان نزیکی ١٠٦ کوژراون و زیاتر لە ٢٠٠ کەسیش برینداربوون.\nئەردۆگان: یەک ملیۆن ئاوارەى سورى لە رۆژئاواى کوردستان جێگیر دەکەین\nئەردۆگان: تائێستا ٣٧٠ هەزار پەنابەری سووری لەسەر ویستی خۆیان لە وڵاتەکەمانەوە گەڕاونەتەوە\nسەعد حەریرى پۆستی سەرۆکوەزیرانی لوبنانی وەرگرتەوە


لیژنه‌ى دارایى ژماره‌یه‌ك پڕۆژه یاساى چاكسازى تاووتوێ ده‌كات\n23/01/2018 09:27:00 ص\nلیژنه‌ى دارایی و كاروبارى ئابوورى و وه‌به‌رهێنان له په‌رله‌مانی كوردستان، ژماره‌یه‌ك پڕۆژه یاساى تایبه‌ت به چاكسازیكردن تاووتوێ ده‌كات كه خوێندنه‌وه‌ى یه‌كه‌میان بۆ كراوه و ئاراسته‌ى لیژنه‌كه كراون.\nئه‌مڕۆ سێشه‌ممه 23/1/2018، لیژنه‌ى دارایى و كاروبارى ئابوورى و وه‌به‌رهێنان له په‌رله‌مانی كوردستان، به سه‌رپه‌رشتیى د.عيزه‌ت سابیر، سه‌رۆكى لیژنه و ئاماده‌بوونى جێگرى سه‌رۆكی لیژنه و بڕیارده‌ر و ژماره‌یه‌ك له ئه‌ندامان و راوێژكارانى لیژنه‌كه كۆبۆوه به مه‌به‌ستی گفتوگۆكردن له‌سه‌ر پڕۆژه یاساى چاكسازى له خانه‌نشینى و مووچه و ده‌رماڵه و ئیمتیازاته‌كان.\nهه‌ر له كۆبوونه‌وه‌كه‌دا گفتوگۆ له‌سه‌ر چوار پڕۆژه یاسای ترى چاكسازى كرا كه له‌لایه‌ن ژماره‌ى یاسایى ئه‌ندامانى په‌رله‌مان له فراكسیۆنه جیاوازه‌كان پێشكه‌ش به سه‌رۆكایه‌تیى په‌رله‌مان كرابوون و خوێندنه‌وه‌ى یه‌كه‌میان بۆ كراوه و ئاراسته‌ى لیژنه‌كه كراون.\nسه‌رۆكایه‌تیى و ئه‌ندامان و راوێژكارانى لیژنه‌كه گفتوگۆیه‌كى وردیان له‌سه‌ر مادده و بڕگه‌كانى پڕۆژه یاساكان كرد به‌مه‌به‌ستى ده‌وڵه‌مه‌ندكردنیان.


رۆناڵدۆ پەیوەندی بە ریال مەدریدەوە كردەوە\nكریستیانۆ رۆناڵدۆ پەیوەندی بە ریاڵ مەدریدەوە كردەوە و لە هۆڵی یارییە وەرزشیەكاندا راهێنانی ئەنجامداوە.\nسەرچاوەكانی راگەیاندنی ئیسپانیا بڵاویانكردووەتەوە، كریستیانۆ رۆناڵدۆی پاش ئەنجامدانی دوو یاری بەرامبەر دوورگەكانی ڤارۆ و هەنگاریا لە پاڵاوتنەكانی مۆندیال لەگەڵ هەڵبژردەی پورتوگال، سەرلەبەیانی ئەمڕۆ پەیوەندی بە راهێنانەكانی یانەی ریاڵ مەدریدی ئیسپانییەوە كردووەتەوە.\nراگەیاندنەكان ئاماژەیان بەوە كردووە، رۆناڵدۆ خێرا گەڕاوەتەوە بۆ مەدرید و لە هۆڵی یارییە وەرزشیەكاندا راهێنانی ئەنجامداوە و دواتر بە هاوكاری راهێنەری توانی جەستەیی لەسەر چیمەن لە راهێنانەكانی بەردەوام بووە.\nزوو گەڕانەوەی رۆناڵدۆ لە كاتێكدایە، كە هێرشبەرە پورتوگالیەكە ناتوانێت بەشداری یاری داهاتوو یانەكەی بەرامبەر لیڤانتی لە خولی ئیسپانیا بكات، لەبەرئەوەی هێشتا دوو یاری لە سزای راگیرانەكەی ماوە، كە پێشتر بەهۆی پاڵنان بە ناوبژیوانەوە لە یاری چونی جامی سوپەری ئیسپانیا بۆ پێنج یاری راگیرا.